****

 **Ministerul Mediului, Apelor si Padurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI ILFOV** |

**AUTORIZAŢIE INTEGRATĂ DE MEDIU**

**Nr. ..................din...............................**

**PROIECT**

**Operator: S.C. ROMCARTON S.A.**

**Sediu social: Șoseaua Olteniței nr. 249, orașul Popești Leordeni, județul Ilfov**

**Locaţia activităţii: Șoseaua Olteniței nr. 249, orașul Popești Leordeni, județul Ilfov**

**Categoria de activitate conform:**

***Anexei 1 la Legea nr. 278/2013 privind emisile industriale,***

***Clasificării activităţilor din economia naţională CAEN,***

***Anexei I la Regulamentul (CE) nr. 166/2006 al Parlamentului European şi al Consiliului din 18.01.2006 privind înfiinţarea Registrului European al Poluanţilor Emişi şi Transferaţi***

|  |  |  |  |  |
| --- | --- | --- | --- | --- |
| **Nr. Crt.** | **Cod activitate IED** | **Denumire activitate IED** | **NFR** | **SNAP** |
| 1 | 6.1.litera b | Producerea în instalaţii industriale de hârtie sau carton cu o capacitate de producţie de peste 20 de tone pe zi. | 2.H.1 | 0406 |

|  |  |
| --- | --- |
| **Activitate PRTR** | **Denumire activitate PRTR** |
| 6 b | Instalaţii industriale pentru producerea hârtiei şi a cartonului şi a altor produse primare din lemn (precum placa aglomerată, placa fibrolemnoasă şi foaia de furnir), cu o capacitate mai mare de 20 t/zi  |

|  |  |  |  |  |  |
| --- | --- | --- | --- | --- | --- |
| **Cod CAEN Rev.2** | **Denumire activitate CAEN Rev. 2** | **Cod CAEN Rev.1** | **Denumire activitate CAEN Rev.1** | **NFR** | **SNAP** |
| **1712** | Fabricarea hârtiei şi cartonului | **2112** | Fabricarea hârtiei şi cartonului | 2.H.1 | 0406 |
| **1721** | Fabricarea cartonului ondulat şi a ambalajelor din carton ondulat | **2121** | Fabricarea hârtiei şi cartonului ondulat şi a ambalajelor din hârtie sau carton | 2.H.1 | 0406 |
| **1729** | Fabricarea altor articole din hârtie şi carton n.c.a |  |  | 2.H.1 | 0406 |
| **3832** | Recuperarea materialelor reciclabile sortate | **3710****3720** | Recuperarea deşeurilor şi resturilor metalice reciclabileRecuperarea deşeurilor şi resturilor nemetalice reciclabile | - | - |
| **4677** | Comerț cu ridicata al deșeurilor și resturilor | **5157** | Comerț cu ridicata al deșeurilor și resturilor | - | - |
| **4619** | Intermedieri în comerţul cu produse diverse | **5119** | Servicii de intermedieri în comerțul cu ridicata cu produse diverse | - | - |

**Emisă de: APM Ilfov**

**Prezenta autorizație de mediu îşi păstrează valabilitatea pe toată perioada în care beneficiarul acesteia obține viza anuală (în conformitate cu prevederile art.16 alin. 21 din OUG 195/2005 privind protecția mediului şi ale Ordinului MMAP nr. 1150/2020 privind aprobarea Procedurii de aplicare a vizei anuale a autorizatiei de mediu şi autorizatiei integrate de mediu, cu completările și modificările ulterioare). Autorizaţia integrată de mediu pentru care nu se obţine viza anuală îşi încetează efectele juridice.**

# DATE DE IDENTIFICARE A OPERATORULUI

# Operator: S.C. ROMCARTON S.A.

# Sediul social și punct de lucru: orașul Popești Leordeni, Șoseaua Olteniței nr. 249, județul Ilfov

# Certificat de înregistrare: seria B nr. 3416812

# Cod unic de înregistrare: 365856

# Numărul de ordine în Registrul Comerţului: J23/6349/2017

# Telefon (+40)21.203.63.24; fax: (+40)21.404.35.02

# Email: office@rossmann.ro; c.gheorghe@rossmann.ro; mediu@rossmann.ro

# 2. TEMEIUL LEGAL

Ca urmare a cererii adresate de S.C. ROMCARTON SA., cu punctul de lucru în orașul Popești Leordeni, Șoseaua Olteniței nr. 249, județul Ilfov, înregistrată la A.P.M. Ilfov cu 17751/28.09.2022, cu completările ulterioare,

* în baza analizării documentaţiei de susţinere a solicitării pentru obţinerea autorizaţiei integrate de mediu, a comentariilor, a punctelor de vedere înregistrate în timpul derulării procedurii;
* ca urmare a verificării amplasamentului, a modului de delimitare a instalaţiei IPPC şi a analizării solicitării în cadrul şedinţelor de analiză tehnică (CAT);
* în urma consultării publicului şi a organizării şedinţei de dezbatere publică: din 09.01.2023 la sediul APM Ilfov;
* în lipsa oricărui comentariu şi observaţii din partea publicului privind emiterea autorizației integrate de mediu;
* în urma evaluării condiţiilor de operare şi a respectării cerinţelorLegii nr. 278/2013 privind emisiile industriale;
* în bazaO.U.G. nr. 195/2005privind protecţia mediului,aprobată prinLegea nr. 265/2006, cu modificările şi completările ulterioare;
* în bazaO.M. nr. 818/2003,pentru aprobarea Procedurii de emitere a autorizaţiei integrate de mediu, cu modificările şi completările ulterioare;
* în bazaO.M. nr. 36/2004 pentru aprobarea Ghidului Tehnic General pentru aplicarea procedurii de emitere a autorizației integrate de mediu;
* în baza HG nr. 43/2020privind organizarea şi funcţionarea Ministerului Mediului, Apelor și Pădurilor;
* în baza H.G. nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;
* în baza deciziei de punere în aplicare a comisiei Europene de stabilire a concluziilor privind cele mai bune tehnici disponibile (BAT) pentru „*Production of Pulp, Paper and Board”*
* Ţinând cont de recomandările documentelor de referinţă privind cele mai bune tehnici disponibile (BREF) pentru „*Production of Pulp, Paper and Board”*, ediţia 2015,

**În condiţiile în care:**

- activitatea se desfăşoară în conformitate cu legislaţia naţională în vigoare armonizată cu Directivele europene în domeniu;

- sunt luate toate măsurile preventive adecvate pentru reducerea poluării, în special prin aplicarea celor mai bune tehnici disponibile;

- este evitată generarea deşeurilor, iar pe amplasament este promovată valorificarea acestora (reciclarea deşeurilor de hârtie şi carton, recuperarea/recondiţionarea paleţilor din lemn);

- energia este utilizată eficient;

- sunt luate măsuri eficiente pentru a preveni accidentele şi pentru a limita consecinţele acestora;

- este minimizat impactul de mediu produs de condiţiile anormale de funcţionare;

- operatorul utilizează instalaţii, metode şi tehnologii care corespund stadiului actual al tehnicii, asigurând protecţia mediului considerat în întregul său;

- orice emisie rezultată în urma activităţii va fi în conformitate şi nu va depăşi cerinţele legislaţiei de mediu din România, armonizată legislaţiei Uniunii Europene,

**se emite:**

**AUTORIZAŢIA INTEGRATĂ DE MEDIU**

# Pentru funcţionarea instalaţiei: S.C. ROMCARTON S.A.

# Amplasată în: orașul Popești Leordeni, Șoseaua Olteniței nr. 249, județul Ilfov

**Autorizaţia include condiţiile necesare pentru asigurarea că:**

* sunt luate toate măsurile adecvate de prevenire a poluării, în special prin aplicarea celor mai bune tehnici disponibile;
* nu va fi cauzată nici o poluare semnificativă;
* este evitată generarea deşeurilor, iar acolo unde deşeurile sunt produse ele sunt recuperate sau în cazul în care recuperarea este imposibilă din punct de vedere tehnic şi economic, deşeurile sunt eliminate evitând sau reducând orice impact asupra mediului;
* sunt luate măsuri necesare pentru a preveni accidentele şi a limita consecinţele lor;
* este minimizat impactul semnificativ de mediu produs în anumite condiţii altele decât cele normale de funcţionare;
* sunt luate măsurile necesare pentru ca în cazul încetării definitive a activităţii să se evite orice risc de poluare şi să se refacă amplasamentul la o stare satisfăcătoare;
* sunt luate măsurile necesare pentru utilizarea eficientă a energiei.

Autorizaţia integrată de mediu conţine cerinţe de monitorizare adecvate descărcărilor de poluanţi care au loc, cu specificarea metodologiei şi frecvenţei de măsurare şi obligaţia de a furniza autorităţii competente datele solicitate de aceasta pentru verificarea conformării cu autorizaţia.

***Conform prevederilor OUG nr. 195/2005 aprobată prin Legea nr. 265/2006, cu modificările și completările ulterioare, nerespectarea prevederilor autorizației integrate de mediu atrage suspendarea și/sau anularea acesteia, după caz.***

***Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității, iar răspunderea pentru corectitudinea raportului de amplasament revine autorului acestuia.***

***Prezenta autorizație integrată de mediu stabilește condițiile de funcționare din punct de vedere al protecției mediului pentru activități cu impact asupra mediului, alte condiții privind funcționarea obiectivului vor fi impuse de autorități cu atribuții în domeniu.***

***APM ILFOV își rezervă dreptul de a modifica, a completa prevederile prezentei autorizații sau de a retrage autorizația, în condițiile apariției unor noi reglementări survenite după emiterea acesteia sau ori de câte ori autoritatea emitentă consideră necesar.***

***Nerespectarea prevederilor prezentei autorizaţii integrate de mediu se sancţionează conform prevederilor legale în vigoare.***

**3. CATEGORIA DE ACTIVITATE**

Se autorizează instalația care cuprinde activități principale de producție și activități auxiliare/conexe legate tehnic de activitatea principală și desfășurate pe același amplasament.

|  |  |  |
| --- | --- | --- |
| **Activitate IED** | **Capacitate maximă proiectată a instalației** | **UM** |
| 6.1.litera b | 350  | Tone/zi  |

**Capacitate maxim instalată:**

**- 280 t ambalaje din hârtie și carton/zi – 84.000 t ambalaje din hârtie și carton/an**

**Subproduse: brac - deșeuri** **de la sortarea hârtiei și cartonului destinate reciclării – 8200 t/an.**

**Alte activități autorizate:**

- reciclarea deșeurilor de hârtie și carton;

- recuperarea/recondiționarea paleților din lemn;

- producerea energiei termice;

- depozitarea materiilor prime;

- depozitarea produselor finite;

- stocarea temporară a deșeurilor tehnologice;

- epurarea apelor uzate;

- activități din sectorul mecanic și utilități;

- activități administrative.

**Regimul de lucru:**

**24 ore/zi (3 schimburi de câte 8 ore/zi), 6 zile/săptămână, cu excepţia sărbătorilor legale**

**4. DOCUMENTAŢIA DE SOLICITARE**

- Cerere tip pentru emiterea autorizației integrate de mediu;

- Formular de solicitare pentru emiterea autorizației integrate de mediu întocmit de către SC ESDP EUROCONSULTING SRL;

- Raport de amplasament întocmit de către SC ESDP EUROCONSULTING SRL – persoană atestată MIOARA PĂUN, deținător al Certificatului Seria RGX nr. 401/06.10.2022, valabil până la data de 06.10.2025, domeniu de atestare RA 9 – *industria textilă, a pielăriei, a lemnului și a hârtiei;*

- Certificat de înregistrare eliberat de Oficiul Registrului Comerțului de pe lângă Tribunalul Ilfov Seria B Nr. 3416812, Cod Unic de Înregistrare 365856;

- Certificat Constatator eliberat de Oficiul Registrului Comerțului nr. 530288/08.09.2020 emis de Oficiul Registrului Comerțului de pe lângă Tribunalul Ilfov;

- Contract de vânzare cumpărare unitate de producție autentificat sub nr. 5507/20.12.2016 la BNP Pelizaru Elisabeta Alexandra, încheiat între SC AGI RRE HERA SRL în calitate de vânzător și titularul activității în calitate de cumpărător;

- Decizia Etapei de Ȋncadrare nr. 195/07.11.2016 emisă de APM Ilfov pentru SC AGI-RRE HERA SRL;

- Autorizația de construire nr. 516/22.11.2016, eliberată de Primăria orașului Popești Leordeni;

- Autorizația de mediu nr. 106/28.09.2016 revizuită la data de 08.01.2018 – emisă de APM Ilfov;

- Autorizația de gospodărire a apelor nr. 362/IF din 23.06.2020 emisă de Administrația Națională “Apele Romane” – Direcția Apelor Argeș – Vedea – Sistemul de Gospodărire a Apelor Ilfov-București;

- Contract de vânzare cumpărare deșeuri carton nr. 1074/23.01.2015 încheiat cu S.C. AMBRO S.A. Suceava;

- contract cadru de prestare servicii de implementare a obligațiilor privind răspunderea extinsă a producătorului – nr. 31/14.02.2019 – încheiat între titularul activității și SC ECO X SA;

- contract pentru furnizarea gazelor naturale nr. 641/2019 încheiat cu SC OMV PETROM SA;

- contract pentru furnizarea energiei electrice nr. 104/2019 încheiat cu SC OMV PETROM SA;

- contract pentru prestarea serviciilor de colectare și eliminare deșeuri industrial periculoase, nr. 123/20.05.2020 – încheiat cu SC ECO FIRE SISTEMS SRL;

- contract de furnizare deșeuri de lemn nr. 171.21/01.04.2022 încheiat cu SC EGGER ROMÂNIA SRL Rădăuți;

- contract de prestări servicii nr. 1055/11.07.2022 pentru prestarea serviciilor de colectare a deșeurilor metalice și vidanjare – încheiat cu SC ECOGREEN CONSTRUCT SRL;

- abonament de utilizare/exploatare a resurselor de apă nr. 242/2017 – încheiat cu ANAR – ABA Argeș Vedea;

- contract de vânzare cumpărare deșeuri de ambalaje din lemn nr. 222034/29.04.2022, încheiat între titularul activității și SC ANEPAL AMBALAJE SRL;

- contract de prestări servicii de salubritate pentru persoane juridice nr. CBPP 008427/04.04.2022 – încheiat cu SC BLUE PLANET SRL;

- contract pentru colectarea deșeurilor de baterii și acumulatori nr. 76/02.03.2018 încheiat între firma titulară a activității și SC CCR REBAT RO SRL;

- Certificat *FSC Chain of Custody* – SGSCH – COC – 010037/24.07.2020 – valabil până la data de 27.10.2023 (prin emiterea certificatului se recunoaște faptul că organizația produce ambalaje care provin din păduri bine gestionate, surse controlate sau materiale recuperate);

- Certificat *EUTR* nr. RO18/819942501 din 09.08.2018 (prin emiterea certificatului se recunoaște faptul că organizația respectă prevederile Regulamentului EUTR nr. 995/2010, în vigoare din anul 2013, care interzice introducerea pe piața europeană a lemnului recoltat ilegal);

- Certificat *ISO 9001:2015* nr. 0027355/04.06.2021, emis de către organismul de certificare Lloyd s Register (aprobarea este aplicabilă următorului domeniu: proiectare, confecționare și comercializare carton ondulat și ambalaje din carton ondulat);

- Certificat *ISO 14001:2015* nr. 0027020/04.06.2021, emis de către organismul de certificare Lloyd s Register (aprobarea este aplicabilă următorului domeniu: proiectare, confecționare și comercializare carton ondulat și ambalaje din carton ondulat);

- Certificat *ISO 28000:2007* nr. 0040506/29.11.2021, emis de către organismul de certificare LRQA (aprobarea este aplicabilă următorului domeniu: proiectare, confecționare și comercializare carton ondulat și ambalaje din carton ondulat). ISO 28000:2007 atestă faptul că a fost implementat un sistem de management al securității;

- Certificat ISO 45001:2018 nr. 00033152/02.12.2021, emis de către organismul de certificare LRQA (aprobarea este aplicabilă următorului domeniu: proiectare, confecționare și comercializare carton ondulat și ambalaje din carton ondulat). ISO 45001:2018 atestă faptul că a fost implementat un sistem de management al sănătății și securității ocupaționale;

- Certificat BRCGS privind siguranța alimentară pentru ambalaje, nr. 00025237/15.04.2022, emis de către organismul de certificare LRQA;

- Raport de încercare determinări analitice probă de apă pluvială nr. 5476/22.08.2022, întocmit de SC LABAQUA CONSULT SRL;

- Rapoarte de încercare determinări analitice probe de apă uzată epurată întocmite de SC LABAQUA CONSULT SRL (nr. 0682/24.02.2021; nr. 1473/25.05.2021, nr. 2468/22.09.2021, nr. 2469/22.09.2021, nr. 4011/14.03.2022, nr. 5475/22.08.2022);

- Rapoarte de încercare determinări emisii întocmite de SC LABORATOR DE MEDIU BIOSOL SRL (nr. 20248 AEE/26.02.2021; nr. 5082 AEE/17.05.2021, nr. 9079 AEE/23.09.2021, nr. 20146 AEE/08.03.2022, nr. 6055 AEE/05.07.2022,);

- Rapoarte de încercare determinări probe de apă nr. 1523 AINS/26.05.2021, nr. 3382 AINS/27.10.2021, nr. 875 AINS/05.04.2022, nr. 1295 AINS/19.05.2022 întocmite de către INCD ECOIND;

- Autorizație de securitate la incendiu nr. 3261/18 – SU – BIF – A din 06.12.2018 eliberată de Ministerul de Interne – Brigada de Pompieri Dealul Spirii București - Ilfov;

- Plan de prevenire şi combatere a poluărilor accidentale;

- Plan de încadrare în zonă şi plan de situație;

- dovada publicării anunțului privind depunerea solicitării și a tarifului pentru eliberarea autorizației integrate de mediu.

**5. MANAGEMENTUL ACTIVITĂȚII**

Sistemul de management are în vedere realizarea obiectivelor societății, cu desfășurarea activității în condiții de siguranță pentru personalul muncitor, pentru comunitatea locală și pentru mediul înconjurător.

SC ROMCARTON SA dispune de un sistem de management integrat al Calității și Mediului certificat conform standardului SE EN ISO 9001:2008 și SR ISO 14001:2005. Conform concluziilor BAT și a sistemului de management implementat sunt stabilite:

* politica de mediu a societății;
* programe preventive de întreținere pentru instalațiile și echipamentele relevante;
* metode de înregistrare a necesităților de întreținere și revizie;
* sistem de identificare a principalilor indicatori de performanță;
* plan de prevenire și combatere a poluărilor accidentale;
* aplicarea sistemelor de instruire pentru întreg personalul relevant;
* cunoașterea și conformarea cu standardele de instruire pentru sectorul industrial;
* audituri independente pentru verificarea conformității activității;
* proceduri privind revizuirea și raportarea performanțelor de mediu.

**5.1. Acţiuni de control**

**5.1.1.** Operatorul va lua toate măsurile care să asigure că nicio poluare importantă nu va fi cauzată.

**5.1.2.** Operatorul va lua toate măsurile de prevenire eficientă a poluării, în special prin recurgerea la cele mai bune tehnici disponibile.

**5.1.3.** Operatorul trebuie să ia măsuri astfel încât toate activităţile ce se desfăşoară pe amplasament să nu determine deteriorarea sau perturbarea semnificativă a factorilor de mediu din afara limitelor acestuia.

**5.1.4.**Operatorul are obligaţiasă respecte condiţiile prevăzute în prezenta autorizaţie integrată de mediu.

**5.1.5.** În cazul constatării oricăror neconformităţi cu prevederile AIM, operatorul are următoarele obligaţii:

a) să informeze imediat APM Ilfov autoritate competentă pentru emiterea AIM;

b) să ia toate măsurile necesare pentru restabilirea conformităţii, în cel mai scurt timp posibil, potrivit condiţiilor din AIM;

c) să ia orice măsură suplimentară pe care APM Ilfov o consideră necesară pentru restabilirea conformităţii;

d) să întrerupă operarea instalaţiei în totalitate sau a unor părţi relevante din aceasta, în cazul în care neconformitatea constatată reprezintă un pericol imediat pentru sănătatea umană sau are un impact advers semnificativ asupra mediului, pînă la restabilirea conformităţii.

**5.1.6.** Operatorul trebuie să stabilească şi să menţină un Sistem de Management al Autorizaţiei de Mediu (SMA), care trebuie să îndeplinească cerinţele prezentei autorizaţii. SMA va evalua toate operaţiunile şi va revizui toate opţiunile accesibile pentru utilizarea unei tehnologii mai curate, evitarea producerii şi/sau minimizarea cantităţilor de deșeuri.

**5.1.7.** Sistemul de management de mediu va include cel puţin:

* implementarea unei ierarhii transparente a atribuţiilor personalului responsabil cu sistemul de management;
* pregătirea şi publicarea unui raport anual al performanţelor de mediu;
* stabilirea unor norme de mediu interne, care vor fi revizuite în mod regulat şi publicate în raportul anual;
* evaluarea riscului în mod regulat pentru a identifica pericolele unor accidente asupra factorilor de mediu;
* compararea cu limitele admise şi înregistrarea datelor cu privire la consumul de energie şi apă, generarea deşeurilor;
* implementarea unui program adecvat de instruire pentru personal;
* aplicarea bunelor practici de întreţinere pentru a asigura buna funcţionare a mecanismelor tehnice.

**5.1.8.** Operatorul va stabili şi menţine proceduri de identificare şi păstrare a înregistrărilor privitoare la mediu cuprinzând:

* responsabilităţi;
* evidenţele de întreţinere;
* registre de monitorizare;
* rezultatele analizelor;
* rezultatele auditurilor;
* evidenţa privind sesizările şi incidentele;
* evidenţe privind instruirile.

**5.2. Conştientizare şi instruire**

### 5.2.1. Operatorul trebuie să stabilească şi să menţină proceduri pentru realizarea de instruiri adecvate privind protecţia mediului pentru toţi angajaţii a căror activitate poate avea efect semnificativ asupra mediului, asigurând păstrarea documentelor privind instruirile efectuate.

### 5.2.2. Personalul, care are sarcini clar desemnate, trebuie să fie calificat conform specificului instalaţiei, pe bază de studii, instruiri şi/sau experienţă adecvată.

### 5.2.3. Personalul care are sarcini clar desemnate în domeniul gestiunii deşeurilor, inclusiv al deşeurilor periculoase, trebuie să fie instruit în acest domeniu, ca urmare a absolvirii unor cursuri de specialitate, conform prevederilor O.U.G.nr. 92/2021 privind regimul deşeurilor.

### 5.2.4. Un exemplar din prezenta autorizaţie trebuie să rămână, în orice moment, accesibil personalului desemnat cu atribuţii în domeniul protecţiei mediului.

### 5.3. Plan de acţiuni

### Nu este cazul.

**5.4. Întreținere**

Toate echipamentele și instalațiile trebuie să fie întreținute în stare de funcționare corespunzătoare. Anual se întocmește un plan de revizie și întreținere a instalațiilor și echipamentelor. Reviziile și reparațiile sunt executate de personal calificat propriu sau subcontractant, cu condiția ca aceștia să cunoască și să respecte prevederile autorizației integrate de mediu. Toate intervențiile se vor consemna în rapoartele de tură și în documentele specifice.

# 6. MATERII PRIME ŞI MATERIALE AUXILIARE

**6.1.** Operatorul va utiliza următoarele materii prime descrise în documentaţie, conforme cu cele mai bune practici disponibile aplicabile, atât în ceea ce priveşte cantităţile, cât şi modul de depozitare

|  |  |  |
| --- | --- | --- |
| **Materii prime**  | **Cantitatea utilizată (tone/an)** | **Modul de ambalare şi depozitare****Utilizare** |
| Apă | 33.128 mc/an | Rezervor metalic cu volumul de 60 mc, montat suprateran |
| Hârtie | 55.000 | Forma de prezentare: role cu lățimea de minim 1540 mm și maxim 2500 mm, cu o greutate de până la 3.200 kg. Capacitatea maximă a depozitului de hârtie – 5000 tone. Se depozitează suprapus pe maxim 3 rânduri. |
| Pudră de amidon | 888 | Se depozitează în siloz extern cu capacitatea de 50 tone. Amidonul este o [polizaharidă](https://ro.wikipedia.org/wiki/Polizaharid%C4%83) care, din punct de vedere structural, este alcătuită din [amiloză](https://ro.wikipedia.org/wiki/Amiloz%C4%83) și [amilopectină](https://ro.wikipedia.org/wiki/Amilopectin%C4%83) |
| NaOH (soluție 20%)  | 132 | Se stochează în recipiente de polstif de 1000 l |
| Soluție borax (35%) | 21,6 | Se stochează în spațiu în care este permis numai accesul personalului autorizat |
| Aracet | 40,8 | Este aprovizionat în bidoane de plastic de 1000 l; se stochează în ambalajele în care se achiziționează |
| Formaldehidă (soluție concentrație 37%) | 1,44 |  |
| Sârmă | 14,4 | Role de sârmă |
| Pigmenți | 43,2 | Sunt aprovizionați în butoaie metalice de 200 l; se stochează în ambalajele în care se achiziționează |
| Varnish | 105,6 | Este aprovizionat în bidoane de plastic de 1000 l; se stochează în ambalajele în care se achiziționează  |
| **Materiale auxiliare** |
| Adezivi pentru hârtie și ambalaje (DPR8) | 12 | Utilizat în procesul de asamblare a ambalajelor din carton  |
| Polihidroxiclorură de aluminiu PAX | 36 | Utilizată în procesul de epurare a apelor uzate |
| Polimer anionic (emulsie) | 4,2 | Utilizat în procesul de epurare a apelor uzate |
| Polimer cationic (emulsie) | 4,2 | Utilizat în procesul de epurare a apelor uzate |
| Acid fosforic | 0,36 | Utilizat în procesul de epurare a apelor uzate |
| Dioxid de sodiu aluminiu (soluție)AlO2Na  | 6 | Utilizat în procesul de epurare a apelor uzate |
| Sulfit sodiu (soluție) Chem – Aqua 900 Plus | 6 | Soluție de sulfit de sodiu utilizată în procesul de tratare a apei (centrala de abur) |
| Soluție de amine (NA 104c) | 6 | Utilizată la tratarea apei (generatorul de abur) |
| Ulei hidraulic (AW46; H32) | 60 |  |
| Lubrifianți pentru angrenaje industriale | 3,5 |  |
| Diluant (D506) | 0,24 |  |
| Agenți de spălare și curățare (piese) | 1,2 |  |

**6.2.** Se vor lua toate măsurile necesare privind recepţia, descărcarea, depozitarea şi livrarea materiilor prime şi a materialelor auxiliare, pentru a se preveni efectele negative asupra mediului, în special prin poluarea aerului, solului, apei de suprafaţă şi subterane, precum şi prin apariția unor mirosuri dezagreabile, prin zgomotele produse şi pentru a preveni potențiale riscuri asupra sănătăţii populaţiei.

**6.3.** Operatorul are obligaţia menţinerii evidenţei materiilor prime, materialelor şi substanţelor chimice utilizate şi întocmirea de proceduri pentru revizuirea sistematică în concordanţă cu noile progrese referitor la materiile prime şi utilizarea de materii prime adecvate, cu impact mai redus asupra mediului.

**6.4.** Se vor afla în stoc materiale absorbante sau produse pentru neutralizarea scurgerilor accidentale.

**6.5.** Operatorul va asigura aprovizionarea cu cantităţile necesare de materii prime şi materiale astfel încât să se evite generarea de stocuri şi transformarea acestora în deşeuri.

**6.6.** Orice modificare a tipului materiilor prime şi a substanţelor utilizate va fi notificată autorităţii competente pentru protecţia mediului.

**6.7. Substanţe şi amestecuri chimice periculoase folosite în procesul de producţie**

Substanțele periculoase deținute sunt compuși chimic uzuali, utilizați pentru scopuri tehnologice sau auxiliare, reactivi de laborator, amestecuri de compuși chimici cu denumiri comerciale diverse, cu utilizări bine definite, sau substanțe chimice complexe cu multiple funcțiuni cu doze reduse de adaos, ale căror caracteristici sunt menționate în fișele cu date de securitate.

Substanțele și preparatele chimice folosite de titularul activității sunt:

|  |  |  |  |  |  |
| --- | --- | --- | --- | --- | --- |
| **Substanța** | **Fraze de pericol** | **Starea fizică** | **Locul utilizării** | **Mod de stocare** | **Consum** **Tone/an** |
| NaOH (soluție 20%) | H290H314 | lichidă | la prepararea cleiului de amidon | recipiente de polstif de 1000 l | 132  |
| Soluție borax (35%) | N/A | lichidă | la prepararea cleiului de amidon | recipiente de polstif de 1000 l | 21,6 |
| Aracet | N/A | Adeziv în dispersie (de polivinilacetat), pe bază de apă (fabricație CO) | la lipirea cartonului | bidoane de plastic de 1000 l | 40,8 |
| Formaldehidă (soluție concentrație 37%) | H301H311H331H314H317H351 | lichidă | la prepararea cleiului de amidon | Bidon de 30 l | 1,44 |
| Pigmenți | H302H400H411 | solidă | la imprimarea ambalajelor | butoaie metalice de 200 l | 43,2 |
| Varnish (bază cerneluri flexografice) | H314H290 H318 | lichidă | la imprimarea ambalajelor | bidoane de plastic de 1000 l | 105,6 |
| Polihidroxiclorură de aluminiu PAX | H318H290 | solidă | epurarea apelor uzate |  | 36 |
| Adezivi pentru hârtie și ambalaje (DPR8) | N/A | Este o dispersie apoasă de poliacetat de vinil. | la fabricarea ambalajelor de carton, în instalații automate cu viteză mică sau cu aplicare manuală. |  | 12 |
| Polimer anionic (emulsie) | EUH210 | lichidă | epurarea apelor uzate |  | 4,2 |
| Polimer cationic (emulsie) | EUH210 | lichidă | epurarea apelor uzate |  | 4,2 |
| Acid fosforic | H290 H314 | lichidă | epurarea apelor uzate | în ambalajul original | 0,36 |
| Dioxid de sodiu și aluminiu (soluție)AlO2Na | H290H314 | lichidă | epurarea apelor uzate |  | 6 |
| Sulfit sodiu (soluție) Chem – Aqua 900 Plus | H314 H317 H334  H290 | lichidă | Tratarea apei la centrala de generare a aburului |  | 6 |
| Soluție de amine (NA 104c) | H312 H332 H314 H226 H361 H317 H336 H334 H301 H304 H373  H290 | lichidă  | Tratarea apei la centrala de generare a aburului | Bidoane de polietilena de 25 kg | 6 |
| Ulei hidraulic (AW46; H32) |  N/A | lichidă | funcționarea mașinilor de producție |  | 60 |
| Lubrifianți pentru angrenaje industriale |  N/A | lichidă | Lubfifierea angrenajelor |  | 3,5 |
| Diluant (D506) | H226H315 | lichidă | Curățarea pieselor |  | 0,24 |
| Agenți de spălare și curățare (piese) | H318H315 H290 | lichidă |  |  | 1,2 |

**6.7.1.** Achiziționarea substanțelor periculoase definite conform HG nr. 1408/2008 privind clasificarea, ambalarea și etichetarea substanțelor periculoase se va face numai în condițiile în care producătorul, importatorul sau distribuitorul furnizează fișa cu date de securitate, care va permite utilizatorului să ia toate măsurile necesare pentru protecția mediului, a sănătății și pentru asigurarea securității la locul de muncă.

**6.7.2.** Operatorul utilizează în cadrul proceselor substanţe chimice periculoase ambalate, etichetate, clasificate în conformitate cu Regulamentul (CE) nr. 1272/2008 al Parlamentului European şi al Consiliului din 16 decembrie 2008 privind clasificarea, etichetarea şi ambalarea substanțelor şi a amestecurilor, de modificare şi de abrogare a Directivelor 67/548/CEE şi 1999/45/CE, precum şi de modificare a Regulamentului (CE) nr. 1907/2006. Operatorul va deţine pe amplasament fişele tehnice de securitate pentru substanţele şi preparatele chimice periculoase pe care le utilizează*,* editate în limba română, conform Regulamentului CE 1907/2006 REACH privind înregistrarea, evaluarea, autorizarea şi restricţionarea substanţelor chimice.

**6.7.3.** Operatorul va solicitade la furnizoriisubstanţelor şi preparatelor chimice utilizate dovada preînregistrării/înregistrării la Agenţia Europeană de Chimicale, conform Regulamentului 1907/2006/CEE privind înregistrarea, evaluarea, autorizarea şi restricţionarea substanţelor chimice (REACH).

**6.7.4.** Depozitarea substanțelor și amestecurilor chimice se va face ținând cont de compatibilitățile chimice și de condițiile impuse de furnizori. Magaziile vor avea asigurate condițiile pentru protecția factorilor de mediu sol, apă, aer, respectiv: pardoselile vor fi protejate cu materiale rezistente la acțiunea chimică, încăperile vor fi bine aerisite, protejate împotriva intrării persoanele neavizate.

**6.7.5.** Operatorul va lua toate măsurile necesare pentru a preveni producerea accidentelor și pentru a limita consecințele acestora asupra sănătății populației și asupra calității mediului și are obligația să anunțe iminența unor descărcări neprevăzute și accidentele, autorităților pentru protecția mediului și pentru situații de urgență.

# 7. RESURSE: APĂ, ENERGIE, GAZE NATURALE

**7.1. Apă**

Modul de alimentare cu apă şi evacuare a apelor uzate şi pluviale este reglementat prin Autorizaţia de Gospodărire a Apelor nr. 362/IF din 23.06.2020, valabilă până la data de 30.06.2025, eliberată de Administraţia Naţională Apele Române, Arges-Vedea**,** S.G.A Ilfov-București.

**7.1.1 Alimentarea cu apă**

**7.1.1.1.** Alimentarea cu apă se realizează din subteran prin intermediul a 4 foraje proiectate după cum urmează:

* un foraj cu H = 60 m care asigură cerința de apă pentru consum igienico-sanitar și tehnologic (producție - rețetă de preparare a cleiului de amidon, stație de preparare abur, răcire mese de lipit și completări la instalația de răcire);
* trei foraje cu H = 20 m fiecare pentru asigurarea rezervei intagibile de incendiu.

Caracteristicile forajelor sunt prezentate în tabelul de mai jos:

|  |  |  |  |  |  |
| --- | --- | --- | --- | --- | --- |
| **Foraj** | **Adâncime (m)** | **Nhs (m)** | **Nhd****(m)** | **Qexpl****m/s** | **Coordonate STEREO 1970** |
| **X** | **Y** | **Z** |
| 1 | 60 | 12,5 | 16,0 | 2,5 | 318272,648 | 597496,997 | 67,39 |
| 2 | 20 | 6,1 | 7,0 | 2,0 | 318268,343 | 597496,474 | 66,95 |
| 3 | 20 | 6,1 | 7,2 | 2,0 | 318129,752 | 597681,051 | 68,27 |
| 4 | 20 | 6,0 | 7,0 | 2,0 | 318124,276 | 597688,143 | 68,60 |

Forajele sunt echipate cu pompe Grundfoss cu Q exploatare cuprins între 2 și 2,5 l/s.

Apa preluată din foraje este filtrată cu ajutorul unui filtru automat cu zeolit. Zeolitul elimină suspensiile solide cu dimensiuni mai mari de 5 microni cu o eficiență de 99%. Are de asemenea proprietatea de a reduce amoniul și nitrații din apă.

Rețeaua de aducțiune a apei este realizată din conducte PEHD cu Dn = 90 mm și o lungime totală de 90 m. Înmagazinarea apei pentru consum tehnologic se realizează într-un rezervor metalic cu volumul de 60 mc, montat suprateran.

Distribuția apei la consumatori se realizează printr-o rețea de conducte din PEHD cu Dn = 63 mm și o lungime totală de 40 m.

Apa necesară pentru stingerea unui eventual incendiu este stocată în două rezervoare metalice cu V2 = 1000 mc și V3 = 225 mc. Timpul de refacere a rezervei de incendiu Q incendiu = 1225 mc/zi, adică 14,17 mc/h.

Necesarul total de apă este prezentat în tabelul următor:

|  |  |  |  |  |  |
| --- | --- | --- | --- | --- | --- |
| **Debite, volume anuale** | **Total** | **Igienico sanitar** | **Tehnologic (spălat instalații)** | **Tehnologic (procesul de fabricare a cartonului)** | **Udat spații verzi** |
| Qmax.zi m3/zi (l/s) | 110,39 (1,278) | 20,69 (0,221) | 22,1 (0,587) | 28,60 (0,331) | 39,00 (0,451) |
| Qmed.zi m3/zi (l/s) | 84,91 (0,983) | 15,92 (0,184) | 17,00 (0,451) | 22,00 (0,255) | 30,00 (0,347) |
| Qmin.zi m3/zi (l/s) | 67,93 (0,768) | 12,74 (0,063) | 13,60 (0,361) | 17,60 (0,204) | 24,00 (0,278) |
| Vmed.anual m3/an | 26.346 | 5811 | 6205 | 8030 | 6300 |
| Vmaxanual m3/an | 36.198 | 7552 | 8067 | 10.439 | 10.140 |

Cerința totală de apă:

|  |  |  |  |  |  |
| --- | --- | --- | --- | --- | --- |
| **Debite, volume anuale** | **Total** | **Igienico sanitar** | **Tehnologic (spălări instalații)** | **Tehnologic (procesul de fabricare a cartonului)** | **Udat spații verzi** |
| Qmax.zi m3/zi (l/s) | 129,52 (1,499) | 24,27 (0,281) | 25,92 (0,30) | 33,55 (0,388) | 45,78 (0,529) |
| Qmed.zi m3/zi (l/s) | 99,61 (1,153) | 18,67 (0,216) | 19,94 (0,213) | 25,81 (0,299) | 35,19 (0,407) |
| Qmin.zi m3/zi (l/s) | 79,68 (0,922) | 14,93 (0,173) | 15,95 (0,185) | 20,65 (0,239) | 28,15 (0,326) |
| Vmed.anual m3/an | 33.128 | 6815 | 7278 | 9421 | 7390 |
| Vmaxanual m3/an | 37.953 | 8856 | 9461 | 12.246 | 9614 |

**7.1.1.2. Modul de folosire al apei:**

Apa preluată din foraje este utilizată în procesul tehnologic, în scop igienico sanitar, pentru curățarea utilajelor și a spațiilor de producție și pentru stingerea incendiilor.

Norma de apă specifică pentru industria ambalajelor din carton conform DECIZIEI COMISIEI nr. 2014/687/UE de stabilire și punere în aplicare a concluziilor privind cele mai bune tehnici disponibile (BAT), în temeiul Directivei 2010/75/UE a Parlamentului European și a Consiliului, pentru producerea celulozei, hârtiei și cartonului este de 4 – 8 mc/t ambalaj produsă. SC ROMCARTON SA are un consum specific de apă de 0,49 mc/t de ambalaj.

* + 1. **Evacuarea apelor uzate**
* **apele uzate menajere, împreună cu apele tehnologice** provenite de la spălarea instalațiilor de imprimare prin flexografie sunt colectate separat și dirijate către o stație de epurare mecano biologică și chimică. După epurare, efluentul stației de epurare este evacuat într-un bazin de retenție (vidanjabil), deschis, cu volumul de 370 mc. Bazinul de retenție este căptușit cu geomembrană fixată cu blocuri de beton. Prestația de vidanjare este efectuată de către SC ECOGREEN CONSTRUCT SRL conform Contractului de prestări servicii nr. 1055/11.07.2022, încheiat între părți.
* **apele pluviale** provenite de pe platformele betonate sunt colectate printr-un sistem de rigole betonate, după care sunt trecute prin două separatoare de hidrocarburi. Apoi, împreună cu restul apelor pluviale, colectate de pe acoperișuri și suprafețele betonate fără risc de impurificare, sunt stocate într-un bazin de retenție deschis, etanș cu V5 = 1900 mc, de unde sunt utilizate la întreținerea spațiilor verzi din incinta obiectivului.

Rețeaua de canalizare a apelor uzate menajere și tehnologice este realizată din conducte PEHD cu Dn = 110 mm și lungimea de 25 m. Rețeaua de canalizare ape pluviale este realizată din conducte PVC cu Dn cuprins între 200 și 710 mm cu lungimea de 400 m și din rigole de beton cu o lungime totală de 846 m. Debitul de apă uzată epurată evacuat zilnic în bazinul vidanjabil cu capacitatea de 370 mc este Quzat zi max = 60 mc/zi.

**7.1.3. Stații de epurare**

ROMCARTON deține o stație de epurare biologică cu nămol activ modulară SBR, cu capacitatea de 60 mc/h.

**7.1.4. Cerințe BAT în utilizarea apei, implementate de operator**

Principalele măsuri luate de operator pentru minimizarea consumului de apă:

* dotarea cu echipamente cu consum redus de apă;
* separarea apei puțin contaminate de apa contaminată;
* colectarea și reutilizarea apelor curate (utilizarea apei pluviale la stropirea spațiilor verzi);
* înlocuirea substanțelor cu potențial dăunător cu substanțe mai puțin periculoase;
* tratarea efluentului prin instalarea unui bazin de egalizare și tratament primar;
* tratarea apelor uzate într-o stație de epurare cu treptele mecanică, chimică, biologică și treaptă terțiară (trecerea apei epurate prin filtre de nisip și cărbune activ).

**7.2. Utilizarea eficientă a resurselor energetice**

Energia termică este utilizată pe amplasament în special la mașina de fabricare a cartonului ondulat (MCO).

**7.2.1.** Operatorul trebuie să ia măsuri pentru a minimiza consumul de energie de orice tip.

**7.2.2.** Operatorul trebuie să identifice şi să implementeze tehnicile de eficientizare energetică, conform celor mai bune tehnici disponibile, optimizarea izolaţiilor pentru evitarea pierderilor de căldură.

**7.2.3.** Operatorul va înregistra anual consumul total de energie (electricitate, gaz) utilizată pe amplasament.

**S.C. ROMCARTON SA** este alimentată cu energie electrică de la reţeaua electrică din zonă prin posturi de transformare, conform contractului de furnizare a energiei electrice nr. 104/19.12.2019 încheiat cu S.C. OMV PETROM SA. Ca rezervă, pentru situațiile de oprire accidentală a furnizării energiei electrice din rețea, există un generator electric.

Consumul de energie electrică este de aprox. 5916 MW/an corespunzător la 20,5 MW/zi. Societatea se încadrează în consumul de energie electrică corespunzător celor mai bune tehnologii disponibile.

**7.3. Gaze naturale/Combustibili**

Aburul tehnologic este produs de o centrală termică dotată cu un boiler care funcționează cu un arzător cu funcționare pe gaze naturale. Capacitatea maximă de producție este de 10 tone abur/oră, la o presiune de maxim 16 atm (12,5 atm presiune nominală). Consumatorul principal este maşina de carton ondulat, dar se folosește abur şi pentru încălzirea amidonului la stația de preparare clei şi la uscarea imprimării (retur condens) în secția de transformare. Centrala termică este echipată cu un cazan de abur PRIMEX tip GIAS 10-G-0 cu debit nominal de 10 t/h, cu un consum maxim de gaze naturale de 745 Nm3/h (coșul de evacuare a gazelor arse are diametrul de 800 mm și înălţimea de 15 m).

**Pentru prepararea apei calde menajere și înclăzire** au fost alese cazanele în condensație de mare eficiență, Hoval UltraGas. Au fost instalate 3 echipamente cu o putere de 1000 kW fiecare, legate în cascadă, cu un coș de fum comun. Acestea au următoarele caracteristici:

*Putere/Debit: 1000 kw*

*Presiune max: 6 bar*

*Temperatură: 80/60°C*

*Combustibil: Gaze naturale*

*Emisii de noxe extrem de reduse, cu o valoare NOx≤ 35 mg/kWh.*

Fiecare cazan aflat în condensație are cameră de ardere, țevi de fum din oțel inoxidabil și izolația termică din vată minerală, fiind dotat cu senzor de presiune pentru apă (protecție presiune minimă/maximă) și senzor de temperatură gaze arse cu funcție de limitare a temperaturii gazelor arse.

59 de unități cu recirculare pentru încălzire, model [TopVent](http://www.hoval.ro/produse/topvent/) sunt poziționate în zona de fabricație și în zona de depozitare. Schimbătoarele de căldură sunt conectate prin sistemul hidraulic la cazanele în condensație [UltraGas](http://www.hoval.ro/produse/ultragas/).

**Gaze naturale** – Cazanul de abur și cele 3 centrale termice în condensație cu puterea termică de 1 MW fiecare, funcționează cu combustibil gazos preluat din rețeaua de distribuție a gazelor. Furnizarea gazelor naturale este asigurată de către SC OMV PETROM SA conform contractului nr. 641/17.12.2019.

Consumul de gaze aproximativ de: 12.454 MW/an corespunzător la 43,24 MW/zi. Consumul specific este de 70 kw/t de ambalaj produsă. Societatea se încadrează în consumul de energie electrică corespunzător celor mai bune tehnologii disponibile.

Se mai utilizează gaz petrolier lichefiat (GPL) pentru funcționarea mijloacelor de transport în incintă (motostivuitoare, transpaleți, etc). Consumul lunar este de cca 1000 litri. Acesta este stocat într-un recipient suprateran cu volumul de 4850 l. Aprovizionarea cu gaz petrolier lichefiat se realizează de la SKID 5000.

# 8. DESCRIEREA INSTALAŢIEI ŞI A FLUXURILOR TEHNOLOGICE EXISTENTE PE AMPLASAMENT

**8.1. Descrierea amplasamentului**

**Coordonatele geografice ale amplasamentului:**

|  |  |  |
| --- | --- | --- |
| **Coordonate geografice**  | **WGS84** | **STEREO 1970** |
| **Latitudine** | 44°21'27.63"N | 44°21'13.11"N | 318280.803 | 317832.165 |
| **Longitudine** | 26°13'17.91"E | 26°13'16.40"E | 597506.307 | 597479.645 |

**Amplasare în teritoriu:** oraș Popești Leordeni, judeţul Ilfov, pe partea stângă a Șoselei Olteniței, sensul de mers București Oltenița, în apropierea Șoselei de Centură a Capitalei, în zonă unități economice de producție și depozitare.

Vecinătăţile amplasamentului sunt:

* la Nord – Depozit JUMBO, DE 423/1, pe o lungime de 250 m;
* la Sud – Șoseaua Olteniței, SC MEGA IMAGE depozit central
* la Est – terenuri libere de construcții; pârâul Câlnău la circa 1 km;
* la Vest – alte depozite.

**Poziţionarea în raport cu ariile naturale protejate**

Nu este cazul.

**Unități structurale pe amplasament:**

Activitatea societăţii se desfăşoară pe un teren cu o suprafaţă totală de 93.794 mp, pe care se regăsesc următoarele construcții şi amenajări:

* clădire administrativă: P + 1E cu Sc 900,63 mp;
* hală P + Mezanin (echipamente și utilaje) cu Sc 32.597,98 mp și Sd 40.991mp, compartimentată astfel:
* Compartimentul 1 - depozit produs finit şi paletizare;
* Compartimentul 2 – depozit materie primă (MP) şi zonă maşină carton ondulat (MCO) cu anexe tehnice;
* Compartimentul 3 – depozitare temporară şi producție.
* depozit tehnologic P cu Sc 1363 mp;
* casă poartă P cu Sc 113,46 mp;
* spațiu șoferi P cu Sc 39,48 mp;
* spații verzi - suprafață 18.758,8 mp (20%).

Activitățile principale direct productive se desfășoară în clădirea de producţie şi depozitare *(Sc 32.597,98 mp).* Clădirea are o pasarelă pentru trecerea la clădirea social administrativă. Clădirea este dotată cu:

* sistem de încălzire și ventilație;
* instalații electrice;
* instalație de producere a cleiului de amidon;
* centrală termică pentru producerea aburului tehnologic;
* instalații sanitare industriale;
* instalație de aer comprimat;
* instalații de curenți slabi;
* echipamente de detecție şi stingere a incendiilor.

Clădirea de producție și depozitare este împărțită la interior în trei compartimente (secțiuni), după cum urmează:

***Compartimentul 1 - depozit produse finite şi paletizare*** Acesta are o suprafaţă construită totală de 8.475,70 mp şi o suprafaţă utilă totală de 8.352,27 mp. În acest compartiment este amplasată o cameră ACS (ACS 1) cu o suprafaţă utilă de cca. 17,54 mp, o cameră de încărcare acumulatori având o suprafaţă utilă de 99,89 mp şi o zonă unde sunt amplasate birouri pentru următoarele funcțiuni:

* birou produse finite;
* birou gestionar produse finite;
* birou gestionar materie primă, birou facturare;
* cameră șoferi cu acces direct din exteriorul clădirii;
* grupuri sanitare împărţite pentru șoferi (cu acces direct din camera de aşteptare) şi pentru personal administrativ (cu acces printr-un culoar care deserveşte şi accesul la toate birourile).

***Compartimentul 2 – depozit materie primă și zona maşină carton ondulat (MCO) cu anexe tehnice***

În *Depozitul de materie primă*, este depozitată hârtie sub formă de role cu dimensiunile de minim 1500 mm şi până la un maxim de 2500 mm (rolele sunt depozitate suprapus pe un maxim de 3 rânduri). Materia primă se foloseşte la maşina de carton ondulat (MCO). În această zonă este amplasată a doua cameră ACS (ACS 2) cu o suprafață utilă de 22,27 mp și un spațiu administrativ de circa 18,57 mp.

*Zona mașină carton ondulat (MCO)*, cuprinde spațiul în care este amplasat utilajul cu care se începe procesul de producție a plăcilor de carton ondulat, care reprezintă baza pentru realizarea oricărui ambalaj din carton ondulat. Procesul de producție care se desfășoară în această zonă presupune mai multe tipuri de operații:

* imprimare flexografică;
* decupare;
* pliere lipire;
* capsare.

*Anexele tehnice* sunt subcompartimentări în cadrul halei de producție în care se desfășoară activități suport pentru activitatea principală.

* cazanul cu abur se află amplasat într-o anexă cu suprafața de 192,16 mp;
* zona de preparare clei de amidon cu suprafața de 197,44 mp;
* depozit pentru piese de schimb și accesorii necesare întreținerii utilajelor de producție, cu suprafața de 382,96 mp;
* atelier mecanic cu suprafața de 617,64 mp;
* camera pentru aer comprimat cu suprafața de 194,77mp;
* camera de compactat brac cu suprafața de 810,15 mp, în care este instalată mașina care compactează bracul rezultat din procesul de producție;
* camera tehnică în care se află tabloul electric general, centrala semnalizare incendiu, posturi trafo;
* atelier cu anexă în suprafață de 197,86 mp.

***Compartimentul 3 - depozitare temporară și producție cuprinde:***

*Depozit temporar*, în care este montată instalaţia de stocare, manipulare şi distribuţie a plăcilor de carton ondulat.

*Mezanin intermediar* unde sunt prevăzute spaţii cu folosinţă parţială de birouri pentru producţie şi parţial pentru spaţii de depozitare ștanţe şi clişee pentru maşinile de transformare carton ondulat, cât şi staţia de cerneluri. Suprafaţa construită totală a mezaninului, inclusă în compartimentul 3 este de 3.664,71 mp, din care birourile ocupă 951,28 mp, în timp ce alte funcţiuni (depozitare ștanțe și clişee pentru mașina transformare carton ondulat, stația de cerneluri) se desfăşoară pe o suprafață de 2.713,43 mp.

**În hala de fabricaţie funcționează următoarele utilaje de producţie**:

* Maşina de fabricare a cartonului ondulat model AGNATI/FOSBER - ITALIA;
* Maşina pentru croit carton ondulat KLETT 56-1400 - GERMANIA;
* Maşina pentru croit carton ondulat KLETT 66-2600 - GERMANIA;
* Maşina de confecționat ambalaje din carton ondulat Göpfert, (Germania);
* Maşina de confecționat ambalaje din carton ondulat Plioză MARTIN 924 (FRANȚA);
* Maşina de confecționat ambalaje din carton ondulat Plioză MARTIN 600 (FRANȚA);
* Mașina de confecționat ambalaje din carton ondulat Plioză BOBST 1228 (FRANȚA);
* Maşina pentru ștanțat carton ondulat BOBST 2000 A (ELVEȚIA);
* Maşina pentru ștanțat carton ondulat BOBST 2000 C (ELVEȚIA);
* Maşina pentru pliat - lipit carton ondulat REVICART (ITALIA);
* Maşina pentru pliat - lipit carton ondulat BOIX (SPANIA);
* Maşina de tipărit carton ondulat BOBST Flexo 2000 (ELVEȚIA);
* Maşina de capsat/lipit RAPIDEX, tip RAPID TWIN 3200 (FRANȚA);
* Maşină de capsat - lipit IRMI (ITALIA);
* Maşina de capsat carton ondulat GAZZELA (Italia);
* 3 Maşini de legat Mosca (ITALIA);
* Linia de paletizare palet inserter WSA (GERMANIA);
* Maşina de paletizare SIGNODE (GERMANIA);
* Maşina de paletizare KLINGER (GERMANIA);
* Maşina de înfoliat OCTOPUS (GERMANIA);
* Maşina de destrămat deșeuri de carton (OLANDA);
* Maşina pentru pliat carton ondulat HongJing (CHINA);
* Presă pentru balotarea deşeurilor de carton BALE MASTER (OLANDA);
* Mașină pentru ambalaje pizza ITALDIBIPACK (ITALIA)
* Cutter plotter KONGSPERG (ITALIA);
* Mașină de aplicare benzi FIDIA (Italia);
* Mașină pentru caserat plăci carton (ROMÂNIA);
* Mașină petru tăiat hârtie (ROMÂNIA);
* Mașină lipire, pliere ambalaje din carton ondulat SACMI GD57 – P=11 kW;
* Mașină "Koening&Bauer - GERMANIA" 1628 cu dimensiunile: 65 m lungime și 9 metri lățime, compusă din:
* pre-alimentator (zona de alimentare a colilor/plăcilor de carton ondulat produse la MCO);
* 7 grupuri de imprimare (poate aplica până la 7 culori diferite pe o singură placă de carton la o singură trecere);
* grup de transformare a plăcii de carton ondulat (în viitoarele cutii din carton preformate) prin operațiuni de croire/ștanțare;
* partea de evacuare (a plăcilor formate și imprimate) care se prelungește cu sistemul automat de formare stive.
* Celulă robotizată 924 pentru stivuire automatizată (fără intervenție umană) – deservește PLIOZA 924; celula robotizată preia pachetele de cutii de carton ondulat de la Mașina (Plioza) Martin 924 și le așează într-un mod prestabilit și automat pentru a obține o stivă de produse finite. Dimensiunile celulei 20 m x 8 m. Celula este prevăzută cu 3 roboți:
* Robotul 1 care așează pacheții pe un un singur strat.
* Robotul 2 care preia stratul așezat de robotul 1 și îl așează pe un conveyor pentru a ridica o stivă de pacheți.
* Robotul 3 care așează protecții și separatori la baza stivei.

##### **Instalații auxiliare**

##### **Instalație de preluare a deșeurilor tehnologice din carton:**

În cadrul fabricii, există un sistem de transport automat cu benzi a deșeurilor tehnologice de la următoarele utilaje:

* Mașina de confecționat ambalaje din carton ondulat Göpfert;
* Mașina de confecționat ambalaje din carton ondulat Plioză MARTIN 924;
* Mașina de confecționat ambalaje din carton ondulat Plioză MARTIN 600;
* Mașina pentru ștanțat carton ondulat BOBST 2000 A;
* Mașina pentru ștanțat carton ondulat BOBST 2000 C;
* Mașina de fabricare carton ondulat MCO, AGNATI;
* Mașina de confecționat ambalaje de carton ondulat Plioză BOBST 1228;
* Mașina "Koening&Bauer 1628.
	1. **Instalație de destrămat și balotat brac**

Instalația este compusă din mașina de destrămat deșeuri din hârtie și carton (brac), prevăzută cu filtre pentru desprăfuire și din presa de balotare a deșeurilor. Bracul rezultat este transportat automat pe benzi de transportoare subterane direct la presa de brac și manual pentru deșeurile de dimensiuni mari.

* 1. **Instalație de epurare de tip mecano-biologică-chimică pentru apele uzate tehnologice și menajere**

**4. Instalație distribuție GPL (SKID-ul GPL)**

**5. Instalație preparare cerneluri flexografice pe bază de apă**

La prepararea cernelurilor flexografice se utilizează următoarele ingrediente:

* pigmenți (potrivit culorii dorite);
* varnish (baza cernelii);
* apă.

Prin malaxare, sub acțiunea unui agitator automat se realizează un amestec cu o compoziție omogenă. Prepararea propriu-zisă se realizează cu ajutorul unui echipament special, comandat de un computer performant, conform rețetei de nuanță aleasă. Cerneala rămasă neutilizată se refolosește pentru crearea altei nuanțe de culoare deoarece computerul memorează rețeta folosită, calculează și dozează automat până la obținerea nuanței de culoare nou aleasă. Tipărirea ambalajelor din carton ondulat se face cu cerneluri flexografice solubile în apă, preparate în cadrul stației de cerneală. Tipărirea cutiilor din carton se realizează prin procedeu flexografic. Utilajele care tipăresc sunt:

* Mașina Göpfert, (Germania);
* Mașina Plioză MARTIN 924 (FRANTA);
* Mașina Plioză MARTIN 600 (FRANTA);
* Mașina BOBST Flexo 200 (ELVETIA);
* Mașina BOBST 1228;
* Mașina "Koening&Bauer 1628 (GERMANIA).
1. **Staţie preparare clei de amidon**

Prepararea cleiului se realizează, conform reţetei, într-o incintă separată dotată cu recipient de inox, asigurându-se o circulaţie permanentă a cleiului între maşina de fabricat carton ondulat (MCO) şi staţia de preparare pentru a se evita solidificarea cleiului. Pentru prepararea cleiului de amidon ROMCARTON SA are ca dotări:

* bazin de preparare clei de amidon de 2 tone - 1 bucată;
* bazin de stocare apă recirculată de 5 tone - 1 bucată;
* bazine de stocare clei de amidon cu capacitatea de 5 tone - 2 bucăţi;

Dotări auxiliare:

* IBC pentru NaOH de 1 tonă – 1 bucată;
* IBC pentru solutie borax de 1 tonă – 1 bucată;
* pompe pneumatice pentru transportul cleiului de amidon – 3 bucăţi;
* instalație recirculare a apei.
1. **Staţia de preparare aer comprimat**

Procesul de fabricare a cartonului ondulat şi a ambalajelor din carton ondulat necesită aer comprimat. Acesta se produce într-o încăpere special amenajată în cadrul anexelor tehnice folosindu-se următoarele compresoare:

- trei compresoare de aer tip KAESER - debit nominal 300 m3/min;

- rezervor tampon 12 m3.

**8. Laborator control calitate**

În cadrul laboratorului se fac teste de calitate specifice la toate loturile de hârtie şi plăci de carton ondulat. Dotarea laboratorului:

- aparat pentru măsurarea rezistenţei la plesnire;

- compresometru;

- ghilotină ECT;

- ghilotină circulară;

- presă pentru determinarea rezistenţei la compresie verticală a cutiilor;

- balanţă electronică;

- cronometru laborator;

- etuvă;

- micrometru portabil;

- echipament de păstrare a ambientului de laborator;

- echipamant testare Bending Stiffness.

**9. Stația de dedurizare a apei**

Procesul de dedurizare se realizează prin trecerea apei prin patul de rășină cationică. Rașina schimbă ionii de calciu și magneziu (ce se regăsesc în apa „dură'') cu ioni de sodiu.

**10. Instalație de intervenție în caz de incendiu**

Cuprinde următoarele pompe pentru sprinklere și hidranți (2 pompe cu P = 305 kW și o pompă cu P = 53 kW, toate 3 cu funcționare pe motorină) o pompă cu puterea P = 45 kW, acționată electric.

În activitatea de întreținere a mașinilor și utilajelor care se desfășoară în atelierul mecanic sunt prezente următoarele utilaje: strung SN 500 x 1500, strung SN 500 x 3000, freză FUS 22, freză FUS 32, mașină de găurit G40, mașină de găurit G13, polizor PD 300, bancuri de lucru, unelte de mână, etc.

##### **Mijloace de transport** Transportul tehnologic se realizează cu motostivuitoare și transpalete hidraulice:

* motostivuitoare, combustibil GPL, 3 bucăți;
* motostivuitoare, combustibil motorină, 1 bucată;
* motostivuitoare electrice, 10 bucăți;
* nacelă electrică, 2 bucăți;
* transpalete cu acționare electrică – 3 bucăți
* transpalete hidraulice (acționate manual), 5 bucăți
* sistem de transport intern cu benzi automatizate și un depozit vertical deservit de 2 macarale robotizate.

Lucrările de reparații și mentenanță a mijloacelor de transport se realizează cu o firmă autorizată pe bază de contract. Piesele de schimb, uleiurile, anvelopele uzate, filtrele, acumulatorii precum și alte categorii de deșeuri sunt preluate de această firmă la momentul intervenției, și nu se depozitează în incinta ROMCARTON SA.

## 8.2. Descrierea principalelor activităţi şi procese

În cadrul unității de producție ROMCARTON SA, de pe amplasamentul din Şoseaua Olteniţei nr. 294 se desfășoară următoarele procese tehnologice:

1. Fabricarea cartonului ondulat;
2. Fabricarea ambalajelor de carton (transformarea cartonului ondulat);
3. Prelucrarea deşeurilor de hârtie și carton;
4. Recuperarea și recondiționarea paleților din lemn.

**8.2.1. Fabricarea cartonului ondulat** Fluxul tehnologic pentru fabricarea cartonului ondulat cuprinde următoarele procese:

* alimentarea maşinii de fabricat carton ondulat cu bobine de hârtie conform comenzilor de producţie;
* lipirea cu clei de amidon preparat în staţia aferentă;
* operaţiunea de formare a ondulei din hârtie specială;
* operaţiunea de lipire a hârtiei capac conform specificațiilor produsului;
* uscarea cartonului rezultat pe plitele speciale;
* operaţiunea de tăiere a plăcilor de carton, formarea semicroiturii;
* stivuirea plăcilor de carton pe paleţi în scopul depozitării temporare.

Utilajul care începe procesul de producție este mașina de carton ondulat (MCO). Acest utilaj produce plăcile din carton ondulat - materia primă pentru orice ambalaj din carton ondulat. Bobina de hârtie este introdusă pe maşina de fabricat marton ondulat în funcţie de caracteristicile comenzii, unde are are loc procesul de ondulare (deformare termică), lipirea celorlalte straturi de hârtie cu clei de amidon, uscare (în plita termică), tăiere longitudinală a plăcii de carton ondulat. Componentele MCO sunt:

* Derulator. Acesta realizează alimentarea continuă cu hârtie a mașinii și permite tensionarea controlată și uniformă a benzii de hârtie înainte de intrarea în grupul de ondulare.
* Preîncălzitor. Preîncălzitorul condiționează hârtiile miez și capac prin creșterea controlată a temperaturii, pentru ca acestea să se comporte corespunzător în procesul de ondulare și lipire. Transferul de căldură se realizează prin contactul direct al hârtiei cu suprafața valțurilor metalice încălzite cu abur la 16 atm.
* Grupul de ondulare. Reprezintă cea mai importantă parte a mașinii de carton ondulat, iar de modul său de acționare depinde calitatea cartonului ondulat și productivitatea mașinii. Fiecare grup de ondulare este dotat cu un pod de depozitare și transportare a cartonului tip II (compus dintr-un strat ondulat și un strat neted). Podul mașinii permite grupului de lipire să funcționeze cu o viteză diferită de cea a grupului de ondulare, în situația alimentării defectuoase a mașinii cu hârtie sau în cazul apariției unor discontinuități în funcționare.
* Grupul de lipire. Grupul de lipire are rolul de a depune adeziv pe vârful ondulelor cartonului tip II care sosește de la grupul de ondulare. Primele 4 componente alcătuiesc partea umedă a MCO. Imediat după grupul de lipire, la începutul mesei uscătoare, se realizează contactul cu stratul de hârtie capac, rezultând cartonul tip III sau tip V, după caz.
* Masa uscătoare. Aceasta are rolul de a îndepărta excesul de umiditate din carton și de a consolida lipiturile începute în grupurile de ondulare și lipire. Este important de menționat că nu toată apa introdusă odată cu cleiul se poate îndepărta prin evaporare, deoarece cleiul conține atât apă liberă cât și apă legată de amidon. Apa liberă din clei și apa din umiditatea hârtiei se îndepărtează prin evaporare în procesul de uscare a cartonului ondulat. Este necesar ca în filmul de clei să rămână o anumită cantitate de apă liberă pentru a nu se produce suprauscarea acestuia și cristalizarea amidonului, procese care afectează rezistența lipiturilor.
* Dispozitive de tăiere. Dispozitivele de tăiere sunt reprezentate de: cuțitul de debitare a marginilor cartonului, cuțitul de tăiere în lungime și cuțitul de tăiere transversală.
* Masa de recepţie şi stivuire. Dispozitivele de preluare a formelor sunt prevăzute cu benzi încetinitoare, care dirijează plăcile de carton spre mesele de stivuire, după care acestea ajung pe o masă cu role, unde alcătuiesc pachete de plăci dintr-un număr prestabilit de formate. Ultimele trei componente alcătuiesc partea uscată a MCO.

**8.2.2. Fabricarea ambalajelor de carton (transformarea cartonului ondulat)**

Fluxul tehnologic pentru confecţionarea ambalajelor cuprinde următoarele etape:

* imprimare/tipărire cu cerneluri;
* şliţuire;
* biguire;
* decupare/ştanţare;
* lipire/capsare; Capsarea cutiilor este mai rar utilizată. Capsele utilizate la montarea și închiderea cutiilor din carton sunt fabricate din sârmă subțire de 2 mm. Acest sistem nu este eficient datorită dificultății ce o prezintă reciclarea cartonului din cauza părților din metal din care sunt confecționate capsele.
* pachetizare;
* paletizare;
* legare cu chingi;
* înfoliere;
* depozitare;
* livrare.

**8.2.3. Prelucrarea deşeurilor de hârtie și carton**

Fluxul tehnologic pentru prelucrarea deşeurilor de hârtie şi carton cuprinde următoarele etape:

* sortare deşeuri;
* colectare prin sistemul de benzi transportoare subterane a deşeurilor provenite din procesul tehnologic (a bracului);
* tocare;
* compactare;
* balotare;
* livrare către SC AMBRO SA Suceava (membră a grupului de firme ROSSMANN GROUPE), în vederea valorificării.

Codul operațiunii de valorificare, conform Anexei nr. 3 din OUG nr. 92/2021 privind regimul deșeurilor este *R3 Reciclarea/Recuperarea substanţelor organice* care nu sunt utilizate ca solvenţi (inclusiv compostarea şi alte procese de transformare biologică).

**8.2.4. Recuperarea și recondiționarea paleților din lemn**

Ambalajele de lemn proprii (paleții din lemn cu care se livrează produsele finite), recuperate de la clienți și deteriorate sunt reparate în atelier în vederea reutilizării.

Activitatea repararea/recondiționarea paleților de lemn nu se supune legislației privind emisiile industriale.

Codul operațiunii de valorificare, conform Anexei nr. 3 din OUG nr. 92/2021 privind regimul deșeurilor este *R3 Reciclarea/Recuperarea substanţelor organice* care nu sunt utilizate ca solvenţi (inclusiv compostarea şi alte procese de transformare biologică).

**Produse obținute**

|  |  |  |  |  |
| --- | --- | --- | --- | --- |
| **Tip produs/****subprodus** | **Denumire produs/subprodus** | **Cantitate** | **UM** | **Destinație** |
| Produs | Carton ondulat | 4300carton ondulat sub formă de plăci la dimensiunile desfăşurate ale ambalajelor solicitate de clienţi | Tone/lună | Utilizat la fabricarea ambalajelor din carton |
| Produse | Ambalaje din carton  | 280 | Tone/zi | Vânzare către clienții care au comandat ambalajul respectiv  |

|  |  |  |  |  |
| --- | --- | --- | --- | --- |
| **Combustibil** | **Cantitate** | **UM** | **Tipul centralei** | **Puterea nominală a centralei (MW)** |
| gaze naturale | 43,24  | MW/zi | cazan de abur – 13 cazane în condensație | 63 x 1 |
| gaz petrolier lichefiat | 1000 | l/lună | Funcționarea stivuitoarelor și transpaletelor | - |
| motorină | 100 | l/lună | Funcționarea stivuitoarelor și transpaletelor | - |

**8.3. Schema fluxurilor tehnologice**

|  |  |  |
| --- | --- | --- |
| **Denumirea procesului** | **Descrierea procesului şi a etapelor/fazelor** | **Instalații/Echipamente/Parametri specifici de operare** |
| Fabricarea ambalajelor din carton | * alimentarea maşinii de fabricat carton ondulat cu bobine de hârtie conform comenzilor de producţie;
* lipirea cu clei de amidon preparat în staţia aferentă;
* formarea ondulei din hârtie;
* lipirea hârtiei capac;
* uscarea cartonului rezultat pe plitele speciale;
* tăierea plăcilor de carton, formarea semicroiturii;
* stivuirea plăcilor de carton pe paleţi în scopul depozitării temporare
 | 4300 t/lună |
| * imprimare/tipărire cu cerneluri;
* şliţuire;
* biguire;
* decupare/ştanţare;
* lipire/capsare;
* pachetizare;
* paletizare;
* legare cu chingi;
* înfoliere;
* depozitare;
* livrare.
 | 280 t/zi |

**8.4. Activități conexe**

**Epurarea apelor uzate**

Stația de epurare de tip reactor secvențial SBR tratează apele tehnologice și cele menajere. Aceasta cuprinde treptele mecanică, chimică și biologică prin activarea nămolului activ cu aerare fină, în sistem secvenţial SBR. Stația cuprinde și o linie de tratare a nămolului prin deshidratare.

Constructiv, stația de epurare este realizată dintr-o cuvă din beton armat, compartimentată, prin intermediul unor pereţi despărţitori tot din beton armat. Aceste bazine sunt acoperite cu o placă din beton armat, în care sunt practicate golurile tehnologice de acces.

Stația de epurare tratează 3 fluxuri de apă uzată după cum urmează:

* apă uzată tehnologică;
* apă cu conținut de amidon;
* apă menajeră.

S-a prevăzut și un tratament terțiar ce constă în trecerea apei epurate prin filtre de nisip și cărbune activ. Acest filtru este amplasat în hala tehnică a stației de epurare, lângă filtrul bandă de pe linia de tratare a nămolului.

**Alte condiţii de funcţionare decât cele normale**

Nu este cazul

# 9. INSTALAŢII PENTRU EVACUAREA, REŢINEREA, DISPERIA POLUANŢILOR ÎN MEDIU

# 9.1. Emisii în atmosferă

**9.1.1. Emisii dirijate**

|  |  |  |  |
| --- | --- | --- | --- |
| **Faza de proces** | **Nr. punct emisie** | **Sursa** | **Instalația pentru reținerea, evacuarea şi dispersia poluanţilor** |
| Producția aburului tehnologic | **1** | Centrala termică pentru producerea aburului | coșul de evacuare și dispersie a gazelor arse cu diametrul de 800 mm și înălţimea de 15 m |
| Prepararea apei calde menajere | **2** | Cele 3 centrale termice cu puterea de 1 MW fiecare aflate în condensație, cu un coș comun | coșul comun de evacuare și dispersie a gazelor arse cu diametrul de 400 mm și înălţimea de 10 m, de la cele 3 centrale termice în condensație |
| Procesul de imprimare prin flexografie | **3** | Mașinile de imprimat amplasate în spațiu prevăzut cu hotă de aspirație |  |

**9.1.2. Emisii difuze**

Nu este cazul. În procesul de imprimare se utilizează cu precădere cerneluri pe bază de apă.

Toate echipamentele de imprimare utilizate de către ROMCARTON includ sisteme de captare a vaporilor ca parte a proiectării și funcționării echipamentului.

Eventualele emisii de COV din secția de imprimare flexografică sunt captate și constituie o sursă dirijată de emisii.

**9.1.3.** Este obligatoriu să nu existe alte emisii în aer, semnificative pentru mediu, cu excepţia celor reglementate prin prezenta autorizaţie.

**9.1.4.** Operatorul are obligaţia de a lua toate măsurile care se impun în vederea limitării emisiilor de poluanţi în atmosferă, inclusiv prin colectarea şi dirijarea emișiilor fugitive şi utilizarea unor echipamente de reţinere a poluanţilor la sursă, după caz.

**9.1.5.** Operatorul este obligat să întreţină echipamentele de reţinere, evacuare şi dispersie a poluanţilor în stare optimă de funcţionare.

**9.1.6.** Este interzisă evacuarea gazelor reziduale fără reţinere şi sau/dispersie.

**9.1.7.**În cazul funcţionării necorespunzătoare sau a defectării echipamentelor de reducere a emisiilor, operatorul are următoarele obligaţii:

* să sisteze funcţionarea instalaţiei/părţii din instalaţie la care a survenit defecţiunea, în cel mai scurt timp posibil din punct de vedere tehnologic;
* să notifice în cel mai scurt timp: APM Ilfov și GNM - Comisariatul Județean Ilfov, în legătură cu defecţiunea, durata acesteia, modul de remediere şi data prevăzută pentru repunerea în funcţiune a instalaţiei/echipamentului de depoluare, perioada în care a funcţionat fără sistem de depoluare;
* să reia activitatea în instalaţia la care s-a produs defecţiunea, numai după remedierea acesteia.

**9.1.8.** Se vor menţine înregistrări referitoare la situaţii de funcţionare altele decât cele normale a instalaţiilor de depoluare/evacuare a poluanţilor (sistem de depoluare defect, descriere defecţiune, data defectării, timp de funcţionare fără instalaţie de depoluare, data repunerii în funcţiune, etc.).

**9.2. Emisii în apă**

**9.2.1. Surse de ape uzate**

Apele uzate rezultate din **procesul de producție** sunt tratate într-o stație de epurare cu capacitatea de 60 mc/h, care cuprinde treptele mecanică, chimică și biologică prin activarea nămolului activ cu aerare fină, în sistem secvenţial SBR. Principiul tehnologic SBR constă în derularea proceselor de activare a nămolului activ, sedimentare și extracție într-o operare intermitentă, secvențială. Componentele structurale sunt conectate într-o singură instalație şi interconectate funcțional. Astfel se realizează un proces de epurare care se autoreglează în timp real, în funcție de debitul instantaneu al apei reziduale. Stația de epurare cuprinde următoarele dotări tehnologice:

* instalație de sitare apă menajeră (sită coș) + stație de pompare apă uzată menajeră;
* stație de pompare apă tehnologică;
* bazin de stocare amidon (capacitate - 1,5 mc);
* bazin de egalizare/omogenizare AERATED BUFFER TANK (PP) AB1 (capacitate - 15 mc);
* reactor de tratare fizico-chimică PAINT SEPARATION VIA SETTLING (PP) PS1 (capacitate - 3,75 mc);
* bazin de egalizare aerare AERATED BUFFER TANK (CONCRETE) AB2 (capacitate – 115 mc);
* bazin/reactor de activare (SBR – capacitate - 75 mc);
* bazin de stocare nămol îngroșat;
* bazin de stocare apă epurată;
* filtru cu nisip și cărbune activ;
* bazin apă epurată filtrată;
* unități de dozare și stocare precipitanți, coagulanți și nutrienți;
* instalație de suflante pentru aer tehnologic pentru omogenizare și activare;
* instalație de deshidratare nămol (filtru presă cu bandă sau centrifugă);
* unitate de comandă și control.

S-a prevăzut și un tratament terțiar ce constă în trecerea apei epurate prin filtre de nisip și cărbune activ. Acest filtru este amplasat în hala tehnică a stației de epurare, lângă filtrul bandă de pe linia de tratare a nămolului.

Apele pluviale colectate de pe platformele impermeabilizate cu risc de poluare cu hidrocarburi sunt separate gravitațional de eventualele produse petroliere conținute prin intermediul a două separatoare de hidrocarburi.

**9.2.2. Debite de ape uzate evacuate autorizate**

debitele prevăzute în Autorizaţia de Gospodărire a Apelor nr. nr. 362/IF din 23.06.2020, eliberată de Administraţia Naţională Apele Române, Argeș-Vedea, S.G.A Ilfov-București, sunt următoarele:

|  |  |  |
| --- | --- | --- |
| **Categoria apei** | **Receptor** | **Debitul evacuat (mc)** |
| **Max zilnic** | **Mediu zilnic** | **Mediu anual** |
| Ape uzate menajere și tehnologice epurate | Bazinul vidanjabil etanș cu volumul de 370 mc | 50,19 | 38,61 | 14.093 |
| Ape pluviale | Bazin de retenție deschis, etanș cu volumul de 1900 mc, de unde sunt utilizate la stropirea spațiilor verzi | - | 350,16 |  |

**9.2.3. Pretratare**

Nu este cazul.

**9.2.4.** Nu este permisă evacuarea nici unei substanţe sau materii care poluează mediul în apele de suprafaţă sau canalele de scurgere a apei pluviale de pe amplasament sau din afara acestuia.

**9.2.5.** Operatorul trebuie să ia toate măsurile necesare pentru a preveni şi minimiza emisiile în apă, în special în structurile subterane.

**9.3. Emisii în sol, ape subterane**

**9.3.1**. **Surse posibile de poluare**

Nu este cazul.

**9.3.2. Măsuri pentru eliminarea/minimizarea emisiilor pe sol, ape subterane:**

Operatorul are obligaţia aplicării următoarelor măsuri:

* depozitarea substanţelor chimice periculoase în recipienţi/ rezervoare din materiale adecvate, rezistente la coroziunea specifică, pe suprafeţe betonate, protejate anticoroziv;
* transferul substanţelor periculoase lichide de la recipienţii de depozitare la instalaţii prin reţele de conducte adecvate din punct de vedere al rezistenţei la coroziunea specifică, etanşeităţii şi a siguranţei în exploatare;
* desfăşurarea activităţii pe suprafețe betonate;
* manipularea de materiale, materii prime şi auxiliare, deşeuri trebuie să aibă loc în zone desemnate, protejate împotriva pierderilor prin scurgeri accidentale;
* se vor evita deversările accidentale de produse şi deşeuri care pot polua solul şi implicit migrarea poluanților în mediul geologic; în cazul în care se produc, se impune eliminarea deversărilor accidentale, prin îndepărtarea urmărilor acestora şi restabilirea condițiilor anterioare producerii deversărilor;
* structurile subterane: reţeaua de canalizare şi bazinele de stocare vor fi verificate periodic, iar lucrările de întreținere se vor planifica şi efectua la timp;
* să asigure pe amplasamentul societății, în depozite/magazii o cantitate corespunzătoare de substanţe absorbante şi substanţe de neutralizare, potrivite pentru controlul oricărei deversări accidentale de produse;
* să planifice şi să realizeze, periodic, activitatea de revizii şi reparații la elementele de construcții subterane, respectiv conducte, cămine şi guri de vizitare etc., rigolele de colectare şi scurgere a apelor pluviale vor fi menţinute în perfectă stare de curăţenie.

# 10. CONCENTRAŢII DE POLUANŢI ADMISE LA EVACUAREA ÎN MEDIUL ÎNCONJURĂTOR, NIVEL DE ZGOMOT

**10.1. Aer**

**10.1.1.** Nici o emisie în aer nu trebuie să depăşească valoarea limită de emisie stabilită în prezenta autorizaţie.

**10.1.2.** **Emisii din surse dirijate**

Înconcluziile BAT privind cele mai bune tehnici disponibile pentru producerea celulozei, hârtiei și cartonului, aprobate prin Decizia nr. 2014/687/UE, nu sunt prevăzute valori limită de emisie pentru niciun poluant atmosferic.

în condiții normale de funcţionare operatorul va respecta valorile limită de emisie, stabilite prin Ordinul nr. 462/1993 pentru aprobarea Condițiilor tehnice privind protecția atmosferei şi Normelor metodologice privind determinarea emisiilor de poluanți atmosferici produşi de surse staționare.

| **Punct de emisie** | **Sursa** | **Poluant** | **Limita impusă****[mg/Nm3]** |
| --- | --- | --- | --- |
| 1 | Coșul de dispersie al centralei pentru producerea aburului tehnologic  | Pulberi | 5 |
| CO | 100 |
| SOx | 35 |
| NOx | 350 |
| 2  | Coșul de dispersie pentru evacuarea gazelor arse rezultate de la cele 3 centrale termice în condensație | Pulberi | 5 |
| CO | 100 |
| SOx | 35 |
| NOx | 350 |
| 3 | Procesul tehnologic de imprimare – evacuare hotă | Pulberi | 50 |
| COV |  |

\* Conditiile de referință sunt exprimate ca valori medii zilnice în condițiile standard de 273 K, 101,3 kPa, volum de 3%O2 gaz uscat.

**10.1.3. Calitatea aerului**

Activitatea desfăşurată pe amplasament nu trebuie să conducă la o deteriorare a calităţii aerului prin depăşirea valorilor limită stabilite prin Legea 104/2011 privind aerul înconjurător, la indicatorii de calitate specifici activităţii şi cele stabilite prin STAS 12574/87. Se vor respecta condiţiile decalitate a aerului din zonele protejate, conform STAS 12574/1987, astfel:

|  |  |  |  |
| --- | --- | --- | --- |
| **Nr. crt.** | **Indicator** | **Perioada de mediere** | **Valoarea limită impusă****mg/m3** |
| 1. | Pulberi în suspense  | 30 min. | 0,5 |
| Zilnică - 24h | 0,15 |
| 2 | SO2 | 30 min. | 0,35 |
| Zilnică - 24h | 105  |
| 3 | NO2 | 30 min. | 0,21 |
| Zilnică - 24h | 0,07 |

Cantitatea maximă admisă de pulberi sedimentabile - 17g/mp/lună.

 Se vor respecta condiţiile de calitate a aerului din zonele protejate, conform prevederilor Legii nr 104/2011, astfel:

|  |  |  |  |
| --- | --- | --- | --- |
| **Nr. crt.** | **Indicator** | **Perioada de mediere** | **Valoarea limită impusă****mg/m3** |
| 1. | Pulberi în suspensie (PM10) | 24 h | 50 |
| 2. | SO2 | 1 h | 350 |
| 3. | NO2 şi NOx | 1 h | 200 |
| 4. | CO | Mediile pe 8 ore | 10.000 |

## 10.2. Apă

**10.2.1.** Prezentele valori sunt preluate din Autorizaţia de Gospodărire a Apelor nr. 362/IF din 23.06.2020, eliberată de Administraţia Naţională Apele Române, Argeş-Vedea, S.G.A Ilfov-București, anexă la prezenta autorizaţie integrată de mediu. Nici o emisie nu trebuie să depăşească valorile limită de emisie stabilite.

**10.2.2. Valori limită pentru indicatorii de calitate ai apelor tehnologice uzate**

Indicatorii de calitate ai apelor uzate epurate evacuate prin vidanjarea bazinului betonat în rețeaua publică de canalizare, se vor încadra în limitele prevăzute de HG nr. 188/2002, Anexa nr. 2-NTPA-002/2002, modificată prin HG nr. 352/2005 și a celor mai bune tehnici disponibile:

|  |  |  |  |  |
| --- | --- | --- | --- | --- |
| **Loc de prelevare** | **Natura apei** | **Indicator de calitate** | **CMA** | **UM** |
| ieșirea din staţia de epurare | Apă tehnologică şi menajeră | pH | 6,5-8,5 |  |
|  | Materii în suspensie | 350 | mg/dm3 |
|  | Consum chimic de oxigen (CCO-Cr) | 500 | mg O2/dm3 |
|  | CBO5 | 300 | mg O2/dm3 |
|  | NH4 | 30 | mg/dm3 |
|  | Ptotal | 5 | mg/dm3 |
|  | Substanţe extractibile cu eter de petrol | 30 | mg/dm3 |
|  | Detergenţi sintetici biodegradabili | 25 | mg/dm3 |
|  | Alţi indicatori | Conform NTPA 002/2002 |

**10.2.3. Valori limită pentru indicatorii de calitate ai apelor pluviale preepurate utilizate la stropirea spaţiilor verzi**

Indicatorii de calitate ai apelor pluviale pre-epurate evacuate în bazinul de retenție deschis, etanș cu volumul de 1900 mc, se vor încadra în limitele prevăzute de HG nr. 188/2002, Anexa nr. 3-NTPA-001/2002:

|  |  |  |  |  |
| --- | --- | --- | --- | --- |
| **Loc de prelevare** | **Natura apei** | **Indicator de calitate** | **CMA** | **UM** |
| Bazinul de retenție | apă pluvialăpre-epurată | pH | 6,5-8,5 | unit pH |
| Materii totale în suspensie | 35,00 | Miligrame/Litru |
| Reziduu fix la 105 grade C | 2000,00 | Miligrame/Litru |
| Produse petroliere | 5,00 | Miligrame/Litru |

**10.3. Sol**

Pentru reducerea poluării solului sunt necesare următoarele măsuri:

* încărcările și descărcările de materiale trebuie să aibă loc în zone special amenajate pe platforme betonate pentru a se preveni eventualele infiltrații;
* inițierea unui program de testare și revizie a tuturor rezervoarelor și conductelor subterane, cel puțin o dată la 4 ani;
* în cazul unei deversări accidentale se va proceda la eliminarea rapidă; titularul de activitate trebuie să aibă în depozit o cantitate corespunzătoare de substanțe de absorbție precum și un număr adecvat de echipamente pentru eliminarea efectelor oricărui poluant în sol;
* toate bazinele trebuie etanșate și izolate corespunzător.

**10.3.1.** Valorile concentraţiilor agenţilor poluanţi specifici activităţii prezenţi în solul terenurilor aferente societăţii nu vor depăşi pragul de alertă pentru terenuri de folosinţă mai puţin sensibile prevăzute de Ordinul nr. 756/1997.

|  |  |  |  |  |
| --- | --- | --- | --- | --- |
| **Loc de prelevare** | **Adâncime (cm)** | **Indicator analizat** | **Prag de alertă (mg/kg substanță uscată)** | **Prag de intervenție (mg/kg substanță uscată)** |
| **Sensibil** | **Mai puțin sensibil** | **Sensibil** | **Mai puțin sensibil** |
| Un punct de prelevare:- zona spaţiului verde | 0-30  | Hidrocarburi din petrol |  - | 1000 mg/kg substanţă uscată | -  | 2000 mg/kg substanţă uscată  |

## 10.4. Zgomot

Principalele surse de zgomot pe amplasamentul fabricii de hârtie și carton sunt:

- funcționarea mașinii de carton;

- funcționarea sistemelor de exhaustare.

Toate utilajele generatoare de zgomot sunt amplasate în interiorul spațiului construit.

## 10.4.1.Valoarea admisă a zgomotului la limita incintei, nu va depăşi nivelul de zgomot echivalent continuu de 65 dB(A), la valoarea curbei de zgomot CZ 60 dB, conform STAS 10009/1017 - Acustica în construcţii - Acustica urbană - limite admisbile ale nivelului de zgomot.

**10.4.2.** La limita receptorilor protejaţi zgomotul datorat activităţii pe amplasamentul autorizat nu va depăşi nivelul admis: de 55 dB şi curba de zgomot Cz 50, conform OM nr. 119/ 2014 pentru aprobarea normelor de igienă şi sănătate publică privind mediul de viaţă al populaţiei.

**10.4.3.** în emisiile de zgomot provenite de la activităţile desfăşurate pe amplasament nu trebuie să existe nici un element de zgomot perturbator continuu sau intermitent la nici o locaţie sensibilă la zgomot.

# 11. GESTIUNEA DEŞEURILOR

**11.1 . Deşeuri produse**

| **Nr. Crt.** | **Codurile deşeurilor conform EWC (Codul European al Deşeurilor)** | **Denumire deşeu** | **Cantitate [t/an]** | **Starea** **fizică** | **Agentul economic la care se predă** |
| --- | --- | --- | --- | --- | --- |
| 1 | 20 03 01 | Deşeuri menajere | 86,4 | solidă | BLUE PLANET |
| 2 | 03 03 08 | Deșeuri de hârtie-carton | 8170.02 | solidă | AMBRO SA |
| 3 | 15 01 01 | Ambalaje din hârtie-carton (miez bobine hârtie) | 165.22 | solidă | AMBRO SA  |
| 4 | 15 01 02 | Ambalaje din materiale plastice | 23.74 | solidă | ECOGREEN CONSTRUCT |
| 5 | 15 01 03 | Ambalaje din lemn | 285.52 | solidă | EGGER ROMANIA/ANEPAL AMBALAJE, recondiționare în incintă |
| 6 | 15 01 04 | Ambalaje metalice | 3.89 | solidă | ECOGREEN CONSTRUCT |
| 7 | 15 01 10\* | Deșeuri din ambalaje care conțin reziduuri sau sunt contaminate cu substanțe chimice periculoase | 2.34 | solidă | ECO FIRE SYSTEMS SRL |
| 8 | 13 02 05\* | Uleiuri minerale neclorurate de motor, de transmisie şi de ungere | 1.37 | lichidă | ECO FIRE SYSTEMS SRL |
| 9 | 13 01 10\* | Uleiuri minerale hidraulice neclorinate | 1.44 | lichidă | ECO FIRE SYSTEMS SRL  |
| 10 | 20 01 29\* | Detergenți cu conținut de substanțe periculoase | 0.72 | solidă | ECO FIRE SYSTEMS SRL |
| 11 | 03 01 99 | Alte deșeuri nespecificate (ștanțe) | 12.65 | solidă | ECO FIRE SYSTEMS SRL |
| 12 | 03 03 99 | Alte deșeuri nespecificate (amidon) | 1.48 | solidă | ECO FIRE SYSTEMS SRL |
| 13 | 08 03 13 | Deşeuri de cerneluri, altele decât cele specificate la 08 03 12 | 0.01 | lichidă | ECO FIRE SYSTEMS SRL |
| 14 | 09 01 99 | Clișee alte deșeuri nespecificate | 2.23 | solidă | ECO FIRE SYSTEMS SRL |
| 15 | 03 03 11 | Nămoluri de epurare a efluenților proprii, altele decât cele specificate la 03 03 10 | 2.00 | solidă | ECO FIRE SYSTEMS SRL |
| 16 | 17 04 05 | Fier și oțel | 14.41 | solidă | ECOGREEN CONSTRUCT |
| 17 | 15 02 03 | Absorbanți, materiale filtrante, materiale de lustruire și îmbrăcăminte de protecție, altele decât cele specificate la 15 02 02\* | 1.56 | solidă | ECO FIRE SYSTEMS SRL |
| 18 | 15 02 02\* | Absorbanţi, materiale filtrante (inclusiv filtre de ulei fără altă specificaţie), materiale de lustruire, îmbrăcăminte de protecţie contaminată cu substanţe periculoase | 0.04 | solidă | ECO FIRE SYSTEMS SRL |
| 19 | 20 01 35\* | echipamente electrice şi electronice casate, altele decât cele specificate la 20 01 21 şi 20 01 23 cu conţinut de componenţi periculoşi6 | 1.56 | solidă | ECO FIRE SYSTEMS SRL |

**11.2. Deşeuri colectate**

Nu este cazul. Societatea nu colectează deşeuri de la terţi.

**11.3. Deşeuri stocate temporar**

|  |  |  |
| --- | --- | --- |
| **Cod deșeu** | **Denumire deșeu** | **Mod de stocare** |
| 20 03 01 | Deşeuri menajere | Containere speciale (europubele) |
| 03 03 08 | Deșeuri de hârtie-carton | Containere speciale, în incinta spațiului de producție |
| 15 01 01 | Ambalaje din hârtie-carton (miez bobine hârtie) | Containere speciale, în incinta spațiului de producție |
| 15 01 02 | Ambalaje din materiale plastice | Containere – platforma betonată deşeuri  |
| 15 01 03 | Ambalaje din lemn | Containere – platforma betonată deşeuri |
| 15 01 04 | Ambalaje metalice | Containere – platforma betonată deşeuri |
| 15 01 10\* | Deșeuri din ambalaje care conțin reziduuri sau sunt contaminate cu substanțe chimice periculoase | Containere – platforma betonată deşeuri  |
| 13 02 05\* | Uleiuri minerale neclorurate de motor, de transmisie şi de ungere | Recipienţi speciali în magazia de uleiuri |
| 13 01 10\* | Uleiuri minerale hidraulice neclorinate | Recipienţi speciali în magazia de uleiuri |
| 20 01 29\* | Detergenți cu conținut de substanțe periculoase | Containere – platforma betonată deşeuri  |
| 03 01 99 | Alte deșeuri nespecificate (ștanțe) | Containere – platforma betonată deşeuri  |
| 03 03 99 | Alte deșeuri nespecificate (amidon) | Containere – platforma betonată deşeuri  |
| 08 03 13 | Deşeuri de cerneluri, altele decât cele specificate la 08 03 12\* | Bidoane de plastic în spațiul de producție |
| 09 01 99 | Clișee alte deșeuri nespecificate | Containere – platforma betonată deşeuri |
| 03 03 11 | Nămoluri de epurare a efluenților proprii, altele decât cele specificate la 03 03 10 |  |
| 17 04 05 | Fier și oțel | Containere – platforma betonată deşeuri |
| 15 02 03 | Absorbanți, materiale filtrante, materiale de lustruire și îmbrăcăminte de protecție, altele decât cele specificate la 15 02 02\* | Containere – platforma betonată deşeuri |
| 15 02 02\* | Absorbanţi, materiale filtrante (inclusiv filtre de ulei fără altă specificaţie), materiale de lustruire, îmbrăcăminte de protecţie contaminată cu substanţe periculoase | Containere – platforma betonată deşeuri |
| 20 01 35\* | echipamente electrice şi electronice casate, altele decât cele specificate la 20 01 21 şi 20 01 23 cu conţinut de componenţi periculoşi6 | Containere – platforma betonată deşeuri |

**11.4. Deşeuri tratate -** nu este cazul.

**11.5.** Operatorul activităţii are obligaţia evitării generării deşeurilor, în cazul în care aceasta nu poate fi evitată, primează valorificarea lor şi numai în caz de imposibilitate tehnică şi economică, se va proceda la neutralizarea şi eliminarea acestora, evitându-se sau reducându-se impactul asupra mediului.

**11.6.** Deşeurile vor fi transportate de pe amplasament la destinaţie într-o manieră care nu va afecta negativ mediul, în acord cu legislaţia naţională şi europeană.

Titularul de activitate nu desfășoră activitatea de transport deșeuri.

**11.7.** Nu trebuie eliminate/depozitate alte deşeuri nici pe amplasament, nici în afara amplasamentului fără a informa în prealabil autoritatea competentă pentru protecţia mediului şi fără acordul scris al acesteia.

**11.8.** Gestionarea tuturor categoriilor de deşeuri se va realiza cu respectarea strictǎ a prevederilor OUG nr. 92/2021 privind regimul deseurilor. Deşeurile vor fi colectate şi depozitate temporar pe tipuri şi categorii, fǎrǎ a se amesteca.

**11.9.** Deşeurile industriale recuperabile: hârtie, ambalaje PET, metale uzate, uleiuri uzate, baterii - vor fi colectate separat şi valorificate în conformitate cu legislaţia în vigoare:

- Legea nr. 249 din 2015 privind gestionarea ambalajelor şi a deşeurilor de ambalaje;

- HG. nr. 1132/2008 privind regimul bateriilor şi acumulatorilor şi a deşeurilor de baterii şi acumulatori cu modificările şi completările ulterioare.

**11.10*.*** În conformitate cu H.G. nr. 124/2003 privind prevenirea, reducerea şi controlul poluării mediului cu azbest, modificatǎ cu H.G. nr. 734/2006, începând cu data de 1 ianuarie 2007se interzic toate activităţile de comercializare şi de utilizare a azbestului şi a produselor care conţin azbest, cu precizarea din H.G. nr. 734/2006, art.13 „Produsele care conţin azbest şi care au fost instalate sau se aflau în funcţiune înainte de data de 1 ianuarie 2005 pot fi utilizate pânǎ la încheierea ciclului de viaţǎ al acestora.” Materialele de construcţie cu conţinut de azbest vor fi eliminate în conformitate cu prevederile Ordinului nr. 95/2005, privind stabilirea criteriilor de acceptare şi procedurilor preliminare de acceptare a deşeurilor la depozitare şi lista naţională de deşeuri acceptate în fiecare clasă de depozit de deşeuri.

**11.11.** Deşeurile transportate în afara amplasamentului pentru recuperare sau eliminare trebuie transportate doar de un operator autorizat pentru astfel de activităţi cu deşeuri.

**11.12.** Operatorul autorizaţiei trebuie să se asigure că deşeurile transferate către o altă persoană sunt ambalate, identificate şi inscripţionate în conformitate cu standardele naţionale, europene şi cu oricare standarde în vigoare privind o astfel de inscripţionare. Până la colectare, recuperare sau eliminare, toate deşeurile trebuie depozitate în zone desemnate, protejate corespunzator împotriva dispersiei în mediu. Deşeurile trebuie clar identificate, inscripţionate şi separate corespunzător.

# 12. INTERVENŢIA RAPIDĂ, PREVENIREA ŞI MANAGEMENTUL SITUAŢIILOR DE URGENŢĂ

**Instalaţia NU intră sub incidenţa Directivei SEVESO III transpusă în legislaţia** **românească prin Legea nr. 59/2016 privind controlul asupra pericolelor de accident major în care sunt implicate substanţe periculoase.**

**12.1.** Din însumarea coeficienților de risc atât la nivel inferior cât și la nivel superior pentru categoriile de pericol identificate ca urmare a prezenței substanțelor/amestecurilor de substanțe pe amplasamentul ROMCARTON rezultă valori subunitare, ceea ce înseamnă că platforma industrială nu se încadrează în prevederile Legii nr. 59/2016 *privind controlul asupra pericolelor de accident major în care sunt implicate substanțe periculoase*. În consecință, nu este necesar să se elaboreze Politica de prevenire a accidentelor majore și Raportul de securitate.

**12.2.**în cazul în care se aduc amplasamentului modificări care ar putea avea consecinţe semnificative în cazul producerii unui accident major, operatorul are obligaţia, în conformitate cu art. 11 din Legea nr. 59/2016, să reexamineze şi să revizuiască politica de prevenire accidentelor majore.

**12.3.** În conformitate cu prevederile art. 6, alin. (1) din Legea nr. 59/2016 privind controlul activităţilor care prezintă pericole de accidente majore în care sunt implicate substanţe periculoase, operatorul are obligaţia de a lua toate măsurile necesare pentru a preveni producerea accidentelor majore şi pentru a limita consecinţele acestora asupra sănătăţii populaţiei şi asupra calităţii mediului.

**12.4.** Operatorul are obligaţia, în conformitate cu art. 7, alin. (3) din Legea nr. 59/2016 privind controlul activităţilor care prezintă pericole de accidente majore în care sunt implicate substanţe periculoase, de a informa autoritatea publică teritorială pentru protecţia mediului şi autoritatea teritorială pentru protecţia civilă la apariţia următoarelor modificări în activitatea notificată:

- creşterea semnificativă a cantităţii sau schimbarea semnificativă a naturii sau a stării fizice a substanţelor periculoase prezente;

- apariţia oricărei modificări în procesele în care sunt utilizate substanţe periculoase;

- închiderea definitivă, temporară sau trecerea în conservare a instalaţiei.

**12.5.**Pentru evitarea accidentelor majore, operatorul are în principal următoarele obligaţii:

- să aplice politicile de prevenire a accidentelor majore şi a sistemului de management a securităţii în exploatare;

- să ia toate măsurile necesare pentru a preveni accidentele majore identificate ca fiind posibile şi pentru a limita consecinţele acestora asupra populaţiei şi mediului;

- să respecte cerinţele de siguranţă în funcţionare (construcţia, exploatarea şi întreţinerea) instalaţiei/unităţii de stocare a echipamentelor şi infrastructurii legate de exploatarea acesteia;

- să furnizeze informaţii necesare către autorităţile teritoriale pentru protecţie civilă în vederea elaborării planurilor de urgenţă externă.

**12.6.** În conformitate cu art. 15, alin. (1) din Legea nr. 59/2016, informaţiile furnizate vor cuprinde:

- circumstanţele accidentului, substanţele periculoase implicate, datele disponibile pentru evaluarea efectelor accidentului asupra sănătăţii populaţiei şi mediului şi măsurile de urgenţă luate;

- acţiuni pe care intenţionează să le întreprindă pentru atenuarea efectelor pe termen mediu şi lung ale accidentului şi pentru a preveni repetarea unui astfel de accident;

- actualizări ale informaţiilor furnizate, dacă investigaţiile ulterioare dezvăluie elemente suplimentare, care modifică informaţiile iniţiale sau concluziile formulate anterior.

**12.7.** În conformitate cu art. 22 (1) din Legea nr. 59/2016 privind controlul asupra pericolelor de accidente majore în care sunt implicate substanţe periculoase, operatorul are obligaţia să numească la nivelul amplasamentului un responsabil în domeniul managementului securităţii în vederea ducerii la îndeplinire a prevederilor actului normativ menţionat.

**12.8. Program de revizii şi reparaţii a utilajelor şi instalaţiilor din dotare**

**12.8.1.** Operatorul trebuie să întocmească şi să implementeze un *Program anual de revizii şi reparaţii* pentru utilajele şi instalaţiile din dotarea societăţii, contribuind în acest fel la reducerea riscului apariţiei unor situaţii neprevăzute, cu consecinţe grave asupra mediului înconjurător.

**12.8.2.** Planul de întreţinere şi reparaţii trebuie să cuprindă toate utilităţile de care dispune amplasamentul (depozitele pentru materii prime şi auxiliare, instalaţii de alimentare cu apă şi combustibil, clădiri, instalaţii de ventilaţie, încălzire şi iluminat, depozite de deşeuri, etc.)

**12.8.3.** Periodicitatea operaţiilor de întreţinere şi reparaţii trebuie să corespundă cu prescripțiile furnizorului de echipamente.

**12.8.4.** Activităţile prevăzute în Planul de întreţinere şi reparaţii va fi consemnat într-un registru. Acesta va cuprinde minim următoarele date:

- obiectivul supus reparaţiei sau verificării;

- data efectuării intervenţiei;

- felul intervenţiei (planificată sau neplanificată);

- tipul operaţiei executate;

- responsabilul execuţiei lucrării;

- fonduri repartizate reparaţiilor sau intervenţiilor.

# 13. MONITORIZAREA ACTIVITĂŢII

**13.1. Prevederi generale privind monitorizarea**

**13.1.1.** Operatorul are obligaţia să monitorizeze nivelul emisiilor de poluanţi conform prezentei autorizaţii integrate de mediu şi să raporteze datele de monitorizare către autoritatea competentă de protecţie a mediului.

**13.1.2.** Monitorizarea fiecǎrei emisii trebuie realizată aşa cum s-a precizat în prezenta autorizaţie, respectând condiţiile generale prevăzute de standardele specifice.

**13.1.3.** Prelevarea şi analiza probelor pentru monitorizarea factorilor de mediu se va realiza prin laborator propriu sau de către laboratoare acreditate, prin metode de analiză conform standardelor de metodă.

**13.1.4.** Echipamentelede monitorizare şi analiză trebuie exploatate şi întreţinute astfel încât monitorizarea să reflecte cu precizie emisiile sau evacuările.

**13.1.5.** Operatorul trebuie să înregistreze într-un registrul special punctele de prelevare a probelor, analizele, măsurătorile, metodele de determinare, condiţiile de prelevare, condiţiile atmosferice în care se face prelevarea, rezultatul măsurătorilor şi date privind eroarea de măsurare şi incertitudinea măsurătorilor.

**13.1.6.** Operatorul are obligaţia să înregistreze şi să arhiveze buletinele de analizǎ emise de terţi.

**13.1.7.** Monitorizarea emisiilor se va realiza astfel încît valorile determinate să poată fi comparate cu valorile limită impuse prin prezenta autorizaţie.

**13.1.8.** Toate rezultatele măsurătorilor trebuie prelucrate şi prezentate într-o formă adecvată pentru a permite APM ILFOV să verifice conformitatea cu condiţiile de funcţionare autorizate şi valorile limită de emisie stabilite.

**13.1.9.**Operatorul trebuie să asigure accesul sigur şi permanent la toate punctele de prelevare şi monitorizare.

**13.1.10.** Operatorul va asigura şi monitorizarea tehnologică/monitorizarea variabilelor de proces, în conformitate cu specificul activităţii.

**13.1.11.** Frecvenţa, metodele şi scopul monitorizării, prelevării şi analizelor, aşa cum sunt prevăzute în prezenta autorizaţie, pot fi modificate doar cu acordul scris al autorităţii competente pentru protecţia mediului.

**13.2. Monitorizarea emisiilor în aer**

Monitorizarea emisiilor gazoase se va face în conformitate cu prevederile SR EN-15259/2008-Calitatea aerului, mǎsurarea emisiilor surselor fixe, cerinţe referitoare la secţiuni şi amplasamente de mǎsurare, precum şi la obiectivul, planul şi raportul de mǎsurare.

**13.2.1. emisii din surse dirijate**

| **Punct de emisie** | **Locaţie punct monitorizare** | **Poluant** | **Frecvenţǎ** | **Metoda de analiză** |
| --- | --- | --- | --- | --- |
| **1** | Coșul de dispersie al centralei pentru producerea aburului tehnologic  | Pulberi totale | Semestrial | SR EN 12341/2002 |
| CO | SR ISO 8186/1997 |
| SOx | STAS 10194/1089 ISO 7935/05 |
| NOx | STAS 10829/1975 ISO 11564/98 |
| **2** | Coșul de dispersie pentru evacuarea gazelor arse rezultate de la cele 3 centrale termice în condensație | Pulberi totale | Anual | SR EN 12341/2002 |
| CO | SR ISO 8186/1997 |
| SOx | STAS 10194/1089 ISO 7935/05 |
| NOx | STAS 10829/1975 ISO 11564/98 |
| **3** | Procesul tehnologic de imprimare – evacuare hotă | COV | semestrial | SR EN 13526-2002 |
| Pulberi totale | SR EN 12341/2002 |

**13.2.1.1.** La efectuarea măsurătorilor pentru emisiile efluenţilor gazoşi se vor determina şi debitele masice, conținutul în umiditate, viteza şi temperatura gazelor.

**13.2.1.2.** Monitorizarea emisiilor se va efectua în condiţii de funcţionare normală a instalaţiilor, în faza tehnologică în care emisia poluantului măsurat este maximă.

**13.2.1.3.** Pentru determinările de emisii gazoase, în toate cazurile rezultatele măsurătorilor vor fi recalculate pentru condiţii standard, 293K şi 101,3 kPa.

## 13.2.2. Monitorizarea calităţii aerului

Operatorulva măsura, prin metode standardizate, nivelul poluanţilor în aer, conform condiţiilor stabilite în tabelul de mai jos:

| **punct de prelevare** | **parametru** | **Frecvenţa de monitorizare** | **Metoda de masurare** |
| --- | --- | --- | --- |
| 2 puncte reprezentative la limita de proprietate (imisii) | Pulberi, SO2, NOx, CO | **Anuală** | SR EN 13284-1/02 STAS 10194/1989 ISO 7935/05 STAS 10829/1975 ISO 11564/1098 SR ISO 8186/1997 |

Condiţii de realizare a monitorizării:

- realizarea a trei măsurători, în zile diferite;

- prelevarea probelor se va realiza pe direcţia predominantă a vântului, în condiţii de activitate normală pe amplasament;

- se vor evita măsurătorile în condiții meteorologice extreme.

## 13.3. Monitorizarea emisiilor în apă

**13.3.1. Monitorizarea apei**

|  |  |  |  |  |  |
| --- | --- | --- | --- | --- | --- |
| **Loc de prelevare** | **Natura apei** | **Indicator de calitate** | **Tip de monitorizare** | **Frecvență** | **Metodă de analiză** |
| Bazinul de retenţie | apă pluvială | pH | Discontinuă | semestrială | SR EN 10523-2012 |
| Materii totale în suspensie | SR EN 872/2005 |
| Reziduu fix la 105 grade C |  |
| Produse petroliere | SR 7277/1-95 |

**13.3.2.** **Monitorizarea pânzei freatice**

Titularul are obligaţia să monitorizeze calitatea apei subterane, astfel:

|  |  |  |  |
| --- | --- | --- | --- |
| **Nr.crt.** | **Parametru** | **Frecvență** | **Metodă de analiză** |
| 1. | pH | Anual | SR EN ISO 10532-2012 |
| 2. | Conductivitate | Anual | SR EN 27888-97 |
| 3. | Turbididate | Anual | SR EN ISO 7027-2001 |
| 4. | Culoare | Anual | SR ISO 7887-2002 |
| 5. | Oxidabilitate | Anual | SR EN ISO 8467-2001 |
| 6. | Nitriţi | Anual | SR EN 726777-2002 |
| 7. | Nitraţi | Anual | SR ISO 7890/3-2000 |
| 8. | Sulfaţi | Anual | STAS 8601/1970 |

**13.4.** **Monitorizarea solului**

Titularul autorizaţiei are obligaţia să monitorizeze nivelul emisiilor de poluanţi în sol în zona spaţiului verde**:**

|  |  |  |  |
| --- | --- | --- | --- |
| **Nr. Crt.** | **Indicatori**  | **Frecvență** | **Metodă de analiză** |
| 1 | Hidrocarburi din petrol | Anual | SR 7277/1-95 |

**13.5. Monitorizare tehnologică**

Operatorul are obligaţia să monitorizeze parametrii tehnologici specifici fluxului tehnologic şi să menţină înregistrări corespunzătoare.

## 13.6. Monitorizarea deşeurilor

**13.6.1.deşeuri tehnologice**

**13.6.1.1** Monitorizarea deşeurilor se va realiza lunar, pe tipuri de deşeuri generate în conformitate cu prevederile HG nr. 856/2002 privind evidenţa gestiunii deşeurilor şi pentru aprobarea listei ce cuprinde deşeuri, inclusiv deşeurile periculoase.

**13.6.1.2**.Operatorulareobligaţia întocmirii unui registru complet cu aspecte şi probleme legate de operaţiunile şi practicile de management a deşeurilor de pe amplasament, care trebuie pus la dispoziţia persoanelor autorizate ale autorităţii competente pentru protecţia mediului şi ale autorităţii cu atribuţii de control. Acest registru trebuie să conţină minimum detalii cu privire la:

- cantităţile şi codurile deşeurilor;

- numele transportatorului deşeurilor şi detaliile de atestare şi de autorizare ale acestuia;

- confirmarea scrisă privind acceptarea şi eliminarea/recuperarea oricăror transporturi de deşeuri periculoase în afara amplasamentului;

- detalii privind expediţiile respinse;

- detalii privind orice amestecare a deşeurilor.

Aceste date trebuie raportate la APM Ilfov, ca parte a RAM.

**13.7. Ambalaje şi deşeuri de ambalaje**

Gestionarea ambalajelor şi a deşeurilor de ambalaje se va realiza în conformitate cu prevederile Legii nr. 249/2015 privind modalitatea de gestionare a ambalajelor şi a deşeurilor de ambalaje. Raportarea datelor referitoare la ambalaje şi deşeuri de ambalaje, cǎtre autoritǎţile competente pentru protecţia mediului se va realiza în conformitate cu OM nr. 794/2012 privind procedura de raportare a datelor referitor la ambalaje şi deşeuri de ambalaje. Operatorul economic nu pune pe piață produse ambalate, fiind un producător de ambalaje. Întreaga cantitate de ambalaje produsǎ este pusǎ pe piaţă de cǎtre clienţii societăţii.

**13.8. Monitorizare zgomot**

|  |  |  |  |
| --- | --- | --- | --- |
| **Punct de monitorizare** | **Parametru** | **Frecvență de monitorizare** | **Metodă de analiză** |
| limitǎ amplasament  | zgomot | anualǎ | STAS -6161/3-82 |

**13.9. Monitorizare miros**

Nu este cazul.

**13.10. Monitorizare substanţe şi preparate chimice periculoase**

Operatorul va realiza monitorizarea substanțelor periculoase pe cantităţi şi tipuri de substanţe folosite.

## 13.11. Monitorizarea post – închidere

## În cazul încetării definitive a activităţii vor fi realizate şi urmărite acţiunile conform planului de închidere.

# 14. RAPORTĂRI CĂTRE AUTORITATEA COMPETENTĂ PENTRU PROTECŢIA MEDIULUI ŞI PERIODICITATEA ACESTORA

**14.1. Date generale**

**14.1.1.** Formatul tuturor registrelor cerute de prezenta autorizaţie trebuie să asigure înregistrarea tuturor datelor specifice necesare raportării rezultatului monitorizării. Registrele trebuie pǎstrate pe amplasament pe durata valabilităţii autorizaţiei integrate de mediu şi trebuie sǎ fie disponibile pentru inspecţie de cǎtre personalul cu drept de control al autoritǎţilor de specialitate, în orice moment.

**14.1.2.** Operatorul, prin persoana împuternicitǎ cu atribuţii în domeniul protecţiei mediului, va transmite APM Ilfov raportările solicitate la datele stabilite.

**14.1.3.**Operatorul trebuie sǎ înregistreze toate accidentele/incidentele care afecteazǎ exploatarea normalǎ a activitǎţii şi care pot crea un risc de mediu. Această înregistrare trebuie să includă detalii privind natura, extinderea şi impactul incidentului, precum şi circumstanţele care au dat naştere incidentului. Înregistrarea trebuie să includă toate măsurile corective luate asupra mediului şi evitarea reapariţiei incidentului. După notificarea accidentului, operatorul trebuie să depună la sediile: APM Ilfov şi GNM – Comisariatul Judeţean Ilfov, raportul privind incidentul.

**14.1.4.** Operatorul trebuie sǎ înregistreze toate reclamaţiile de mediu legate de exploatarea instalaţiei. Fiecare astfel de înregistrare trebuie sǎ ofere detalii privind data şi ora reclamaţiei, numele reclamantului şi informaţii cu privire la natura reclamaţiei, mǎsura luatǎ în cazul fiecărei reclamaţii. Operatorul trebuie sǎ depunǎ un raport la agenţie în luna urmǎtoare primirii reclamaţiei, oferind detalii despre orice reclamaţie care apare. Un rezumat privind numǎrul şi natura reclamaţiilor primite trebuie inclus în RAM.

**14.2.** **Raportarea datelor de monitorizare**

**14.2.1.** Operatorul va raporta anual datele de monitorizare în conformitate cu planul de monitorizare stabilit la cap.13 la: APM Ilfov şi la primăria oraşului Popeşti Leordeni.

**14.2.2.** Raportarea va cuprinde cel puţin următoarele:

* date privind operatorul: nume, sediu;
* date privind instalaţia la care se efectuează monitorizarea (pentru fiecare instalaţie monitorizată):
	1. numele instalaţiei;
	2. locaţia instalaţiei;
	3. sursa de emisie;
	4. condiţii de operare a instalaţiei în timpul efectuării măsurătorii;
	5. instalaţii de reţinere a poluanţilor (dacă există) şi starea acestora în momentul măsurătorii;
* pentru fiecare poluant monitorizat:

- tipul poluantului;

- felul măsurătorii: continuu, momentan;

- cine a efectuat prelevare şi măsurarea;

- metoda de măsurare utilizată - descriere conceptuală;

- condiţii de prelevare: locul prelevarii, condiţii meteorologice; metoda de prelevare;

- aparatura de măsurare utilizată (cu referire la avizarea metrologică);

- rezultatul măsurătorii: valori măsurate, eroarea/incertitudinea de măsurare, valori prelucrate (formula, programul utilizat), comparaţie cu CMA şi VLE conform cap. 10. (în cazul măsurătorilor cu frecvenţă mare se vor prezenta şi prelucrări în Excel a rezultatelor măsurătorilor, comparativ cu CMA şi VLE).

pentru emisiile gazoase se va respecta Standardul EN 15259:2007.

**14.2.3.** Datele de raportare cuprinse la punctul 14.2.2 vor fi solicitate de către operator terţilor cu care se contractează monitorizarea.

**14.3. Contribuţia la registrul european al poluanţilor emişi şi transferaţi (PRTR)**

**14.3.1.** Operatorul are obligaţia de a raporta la APM ILFOV, conform Regulamentului (CE) nr. 166/2006 al Parlamentului European şi al Consiliului din 18.01.2006 privind înfiinţarea Registrului European al Poluanţilor Emişi şi Transferaţi şi modificarea Directivelor Consiliului 91/689/CEE şi 96/61/CE adoptat prin HG nr. 140/2008, cantităţile anuale, împreună cu precizarea că informaţia se bazează pe măsurători, calcule sau estimări a următoarelor:

a) emisia în aer, apă sau sol, a oricărui poluant specificat în Anexa II Regulamentului (CE) nr. 166/2006 al Parlamentului European şi al Consiliului din 18.01.2006 pentru care valoarea de prag corespunzătoare din anexa II este depăşită;

b) transferurile în afara amplasamentului de deşeuri periculoase care depăşesc 2 tone/an sau de deşeuri nepericuloase care depăşesc 2000 tone/an, pentru orice operaţie de valorificare sau eliminare, cu excepţia celor menţionate în Registrul poluanţilor şi pentru transferurile transfrontieră de deşeuri periculoase.

**14.3.2.** Operatorul trebuie să colecteze informaţiile necesare cu o frecvenţă adecvată pentru a stabili care dintre emisiile şi transferurile în afara amplasamentului fac obiectul cerinţelor de raportare în conformitate cu prevederile paragrafului 1.

**14.3.3**. La pregătirea raportului, operatorul trebuie să utilizeze cele mai bune informaţii disponibile ce pot include date de monitorizare, factori de emisie, ecuaţii de bilanţ de masă, monitorizarea indirectă sau alte tipuri de calcule, raţionamente tehnice şi alte metode în conformitate cu Art. 9 (1) din Regulamentului (CE) nr. 166/2006 al Parlamentului European şi al Consiliului din 18.01.2006 şi în concordanţă cu metodologiile internaţionale aprobate, unde acestea sunt disponibile.

**14.3.4.** Operatorul trebuie să asigure calitatea informaţiilor prezentate în raportul transmis autorităţii de mediu.

**14.3.5.** Operatorul trebuie să păstreze şi să pună la dispoziţia autorităţilor competente ale Statelor Membre înregistrările datelor din care au rezultat informaţiile raportate, pe o perioadă de 5 ani începând cu sfârşitul anului de raportare în cauză. Aceste înregistrări trebuie, de asemenea, să descrie metodologia utilizată pentru colectarea datelor.

**14.3.6.** Poluanţii specifici activităţii desfăşurate de operator, încadrată în Anexa nr. 1 a Regulamentului (CE) nr. 166/2006 al Parlamentului European şi al Consiliului din 18.01.2006 privind înfiinţarea Registrului European al Poluanţilor Emişi şi Transferaţi, la punctul 6b activitatea *Instalaţii industriale pentru producerea hârtiei şi a cartonului şi a altor produse primare din lemn (precum placa aglomerată, placa fibrolemnoasă şi foaia de furnir), cu o capacitate mai mare de 20 t/zi,* trebuie raportaţi în cazul în care valorile prag sunt depăşite. **14.3.7.** Datele de emisie mǎsurate, estimate sau calculate, transferurile de deşeuri în afara amplasamentului, se raportează de către operator respectând formatul din anexa A III a Regulamentului (CE) nr. 166/2006 al Parlamentului European şi al Consiliului din 18.01.2006 privind înfiinţarea Registrului European al Poluanţilor Emişi şi Transferaţi, împreună cu celelalte informaţii solicitate prin aceasta.

**14.4. Raportul anual de mediu**

**14.4.1.** Raportului de mediu (RAM) va cuprinde date privind:

- activitatea de producţie în anul încheiat: producţia obţinută, modul de utilizare a materiilor prime, a materiilor auxiliare şi a utilităţilor (consumuri specifice, eficienţa energetică);

- sistemul de management de mediu şi modul de implementare a politicii de prevenire a accidentelor generate de substanţele periculoase;

- impactul activităţii asupra mediului: poluarea aerului, apei, solului, subsolului, pânzei freatice, nivelul zgomotului (date de monitorizare sau estimate);

- date de monitorizare a emisiilor pe factori de mediu;

- raportarea PRTR;

- plan operativ de prevenire şi management al şituaţiilor de urgenţă;

- sesizări şi reclamaţii din partea publicului şi modul de rezolvare a acestora.

- gestiunea deşeurilor şi ambalajelor;

- intrările de substanţe şi preparate chimice periculoase.

**14.4.2.**Raportul de mediu va fi transmis la APM Ilfov.

**14.5. Alte raportări**

Operatorul va transmite la APM Ilfov, conform solicitării autorităţii de mediu şi în cadrul RAM:

- chestionarele completate cu datele necesare pentru calculul emisiilor, conform OM 3299/2012 pentru aprobarea metodologiei de realizare şi raportare a inventarelor privind emisiile de poluanţi în atmosferă;

- gestiunea deşeurilor şi ambalajelor.

**14.6. Mod de raportare**

**Rapoarte periodice:**

|  |  |  |
| --- | --- | --- |
| **Raport** | **Frecvenţa raportării** | **Data de depunere a raportului** |
| Monitorizarea emisiilor în aer | Emisii – semestrial/anualurmând a fi incluse anual în RAM | 10 zile de la încheierea semestrului/anului pentru care se face raportarea |
| Monitorizarea emisiilor în apă | semestrial urmând a fi incluse anual în RAM | 10 zile de la încheierea trimestrului pentru care se face raportarea |
| Monitorizarea nivelului de zgomot | Anual, urmând a fi incluse in RAM | 10 zile de la încheierea anului pentru care se face raportarea |
| Situaţia cantităţii ambalajelor gestionate anual | Data înscrisă în chestionare | - |
| Situaţia gestiunii deşeurilor, conform chestionarelor statistice anuale | Data înscrisă în chestionare | - |
| Raportul Anual de Mediu (RAM) | Anual | 01 februarie a anului următor |
| Poluanţii care intră sub incidenţa H.G. nr. 140/2008 privind Registrul poluanţilor emişi şi transferaţi | Anual | Data înscrisă în chestionarele transmise de către A.P.M.Ilfov  |

**Rapoarte singulare :**

|  |  |
| --- | --- |
| **Raport** | **Data de depunere a raportului** |
| Notificările în caz de funcţionare necorespunzătoare a instalaţiilor de reducere a poluării | În cel mai scurt timp posibil de la producerea evenimentului |
| Notificările în caz de oprire/pornire programată a instalaţiei | Cu 48 de ore înaintea opririi/pornirii |
| Proiect de închidere definitivă (dezafectare) a instalaţiei care să respecte prevederile Legii nr. 278/2013, art. 22, alin. 6, 7, 8 | Înainte de punerea în aplicare a proiectului |
| Notificare privind poluările accidentale | Maxim 2 ore de la producere |
| Reclamaţii (acolo unde apar) | 10 zile de la încheierea lunii în care se face reclamaţia |

# 15. OBLIGAŢIILE OPERATORULUI

**15.1**. Obligaţiile de bază ale operatorului privind exploatarea instalaţiei, conform Legii nr. 278/2013 privind emisiile industriale, sunt următoarele:

* luarea tuturor măsurilor de prevenire eficientă a poluării în special prin recurgerea la cele mai bune tehnici disponibile;
* luarea măsurilor care să asigure că nicio poluare importantă nu va fi cauzată;
* evitarea producerii de deşeuri şi, în cazul în care aceasta nu poate fi evitată, valorificarea lor, iar în caz de imposibilitate tehnică şi economică, luarea măsurilor pentru neutralizarea şi eliminarea acestora, evitându-se sau reducându-se impactul asupra mediului;
* utilizarea eficientă a energiei;
* luarea măsurilor necesare pentru prevenirea accidentelor şi limitarea consecinţelor acestora;
* luarea măsurilor necesare, în cazul încetării definitive a activităţilor, pentru evitarea oricărui risc de poluare şi pentru aducerea amplasamentului şi a zonelor afectate într-o stare care să permită reutilizarea acestora.

**15.2** Orice modificare faţǎ de datele înscrise în documentaţia depusă de operator la solicitarea actualizării autorizaţiei integrate trebuie notificată autorităţii competente de protecţia mediului, în scris, imediat ce intervine:

- modificări privind numele sub care societatea este înregistrată la Registrul Comerţului, adresa sediului social al operatorului;

- modificări privind deţinătorul instalaţiei;

- măsuri luate privind intrarea în proces de lichidare.

În conformitate cu prevederile art. 10 (2) din OUG nr. 195/2005 privind protecţia mediului, cu modificările şi completările ulterioare, în termen de 60 de zile de la data semnării/emiterii documentului care atestă încheierea uneia dintre procedurile de vânzare a pachetului majoritar de acţiuni, vânzare de active, fuziune, divizare, concesionare ori în care implică schimbarea titularului activităţii, precum şi în cazul de dizolvare urmată de lichidare, lichidare, faliment, încetarea activităţii, părţile implicate transmit în scris autorităţii competente pentru protecţia mediului obligaţiile asumate privind protecţia mediului, printr-un document certificat pentru conformitate cu originalul.

**15.3.** Operatorul este obligat să respecte condiţiile din autorizaţia integrată de mediu în desfăşurarea activităţii din instalaţie.

**15.4.** Nu se va realiza nici o modificare a instalaţiei sau a modului de exploatare a acesteia fără notificarea din timp a APM ILFOV.

**15.5.** În cazul oricărei situaţii de mai jos trebuie trimisă o notificare scrisă APM Ilfov, Gărzii Naţionale de Mediu - Comisariatul Judeţean Ilfov:

- încetarea permanentă a exploatării oricărei părţi sau a întregii instalaţii autorizate;

- încetarea funcţionǎrii oricărei părţi sau a întregii instalaţii autorizate pentru o perioadă care poate depăşi un an;

- reluarea exploatării oricărei părţi sau a întregii instalaţii autorizate după oprire.

**15.6.** Operatorul este obligat să raporteze cu regularitate la autoritatea competentă pentru protecţia mediului, datele cuprinse la capitolul 14 al prezentei autorizaţii, rezultatele monitorizării emisiilor şi în termenul cel mai scurt, despre orice incident sau accident care afectează semnificativ mediul.

**15.7.** Operatorul trebuie să notifice APM Ilfov şi GNM – CJ Ilfov prin fax şi electronic, dacă este posibil, imediat ce se confruntă cu oricare din următoarele situații:

 - orice emisie în aer, semnificativă pentru mediu, de la orice punct potenţial de emisie;

 - orice funcţionare defectuoasă a echipamentului de control care poate duce la pierderea controlului oricărui sistem de reducere a poluării de pe amplasament;

 - orice incident cu potenţial de contaminare a apelor de suprafaţă şi subterane sau care poate reprezenta o ameninţare de mediu pentru aer sau sol sau necesită un răspuns urgent din partea agenţiei;

 - orice emisie care nu se conformează cu cerinţele autorizaţiei.

Notificarea va cuprinde: data şi ora incidentului, detalii privind natura oricărei emisii şi a oricărui risc creat de incident şi măsurile luate pentru minimizarea emisiilor şi evitarea reapariţiei.

**15.8.** În cazul oricărui incident sau situaţie de urgenţă, persoanele autorizate de operator vor anunţa, după caz, şi alte autorităţi, în cel mai scurt timp posibil:

- în cazul contaminării solului, apelor subterane, apelor de suprafaţă: Administraţia Naţională „Apele Române” Direcţia Apelor Argeş-Vedea, S.G.A Ilfov-Bucureşti;

 - în cazul incendiilor: Inspectoratul pentru Situaţii de Urgenţă București-Ilfov;

- în caz de îmbolnăviri ale personalului: Direcţia de Sănătate Publică, Inspectoratul Teritorial de Muncă.

**15.9**. Operatorul trebuie să menţină un dosar pentru informarea publică, care să fie disponibil publicului, la cerere. Acest dosar trebuie să conţină următoarele:

- autorizaţia;

- solicitarea;

- raportarea anuală privind aspectele de mediu netehnice;

- raportul anual de monitorizare;

- alte aspecte pe care operatorul le consideră adecvate.

**15.10**. În conformitate cu prevederile OUG nr. 195/2005 privind protecţia mediului, cu completările şi modificările ulterioare, prin persoana desemnată cu atribuţii în domeniul protecţiei mediului, va asista persoanele împuternicite cu activităţi de inspecţie punându-le la dispoziţie evidenţa măsurătorilor proprii şi toate celelalte documente şi le va facilita controlul activităţii precum şi prelevarea de probe. Va asigura, de asemenea, accesul persoanelor împuternicite la instalaţiile tehnologice, la echipamentele şi instalaţiile de depoluare precum şi în spaţiile sau în zonele potenţial generatoare de impact asupra mediului.

**15.11**. Operatorul are obligaţia de a realiza măsurile impuse anterior de persoane împuternicite cu inspecţia. Măsurile impuse de aceste autorităţi, modul de realizare a acestora şi data realizării acestora vor fi raportate la APM Ilfov şi autoritatea care a impus măsurile, imediat după realizarea lor.

**15.12.**În conformitate cu OUG nr. 196/2005 privind fondul pentru mediu, cu completările şi modificările ulterioare, operatorul are obligaţia să declare, să calculeze şi să achite taxele aferente fondului de mediu pentru ambalajele introduse pe piaţa internă şi emisiile atmosferice din surse fixe şi mobile.

**15.13.** Operatorul are obligaţia de a întreţine în mod corespunzător întregul amplasament conform art. 70, lit. i din OUG nr. 195/2005 privind protecţia mediului, cu completările şi modificările ulterioare.

**15.14.** Operatorul are obligaţia să pună la dispoziţia publicului pe suport de hârtie/electronic,pentru a putea fi consultate, datele referitoare la emisiile provenite de la instalaţii, la sediul APM Ilfov sau/şi la sediul administraţiei locale în a cărei rază se află instalaţia, conform art. 53 din Ord. nr. 818/2003 pentru aprobarea procedurii de emitere a autorizaţiei integrate de mediu, modificat prin Ordinul nr. 1158/2005 şi OAP 3970/2012.

15.15. Este interzisă eliminarea DEEE – urilor sub formă de deșeuri municipale nesortate, operatorul având obligația de a le preda către sistemele de colectare prevăzute în OUG nr. 5/2015 privind deșeurile de echipamente electrice și electronice.

# 16. MANAGEMENTUL ÎNCHIDERII INSTALAŢIEI, MANAGEMENTUL REZIDUURILOR

**16.1.** În cazul în care operatorul urmează să deruleze sau să fie supus unei proceduri de vânzare a pachetului majoritar de acţiuni, vânzare de active, fuziune, divizare, concesionare ori în alte situaţii care implică schimbarea titularului activităţii, precum şi în caz de dizolvare urmată de lichidare, lichidare, faliment, încetarea activităţii, acesta are obligaţia de a notifica autoritatea competentă pentru protecţia mediului. Autoritatea competentă pentru protecţia mediului informează operatorul cu privire la obligaţiile de mediu care trebuie asumate de părţile implicate, pe baza evaluărilor care au stat la baza emiterii actelor de reglementare existente.

În termen de 60 de zile de la data semnării/emiterii documentului care atestă încheierea uneia dintre proceduri, părţile implicate transmit în scris autorităţii competente pentru protecţia mediului obligațiile asumate privind protecția mediului, printr-un document certificat pentru conformitate cu originalul. Clauzele privind obligaţiile de mediu cuprinse în actele întocmite au un caracter public.

**Îndeplinirea obligaţiilor de mediu este prioritară în cazul procedurilor de: dizolvare urmată de lichidare, lichidare, faliment, încetarea activităţii.**

**16.2.** În cazul încetării temporare sau definitive a activităţii întregii instalaţii sau a unor părţi din instalaţie, operatorul trebuie să respecte Planul de închidere a instalaţiei întocmit şi agreat de APM Ilfov. Scopul planului de închidere trebuie să respecte prevederile Ghidului Tehnic General (punctul nr. 18). Planul de închidere include cel puţin următoarele:

- planuri ale tuturor conductelor instalaţiilor şi rezervoarelor;

- orice măsură de precauţie specifică necesară pentru asigurarea faptului că demolarea clădirilor sau a altor structuri nu cauzează poluare în aer, apă sau sol;

- măsuri de eliminare şi acolo unde este cazul, spălare a conductelor şi a rezervoarelor şi golirea completă de conţinutul potenţial periculos;

- eliminarea substanţelor potenţial dăunătoare, dacă nu s-a stabilit că este acceptabil a se lăsa astfel de obligaţii viitorilor proprietari;

- oprirea alimentării cu utilităţi: apă, energie electrică şi combustibil a instalațiilor;

- demontarea instalaţiilor şi transportul materialelor rezultate, spre destinațiile anterior stabilite;

- dezafectarea depozitelor;

- determinarea gradului de afectare a solului;

- măsuri pentru reconstrucţia ecologică a terenului afectat istoric prin activităţile desfăşurate pe amplasament.

**16.3.** Operatorul are obligaţia să asigure resursele necesare pentru punerea în practică a Planului de închidere şi să declare mijloacele de asigurare a disponibilităţii acestor resurse, indiferent de situaţia sa financiară.

**16.4.** Laîncetarea activităţii se va reface Raportul de referință, reanalizându-se poluanţii din apa subterană şi sol, pentru a stabili aportul la poluare al instalaţiei şi măsurile de remediere ce se impun, în conformitate cu prevederile Legii nr. 278/2013 privind emisiile industriale, art. 22, alin 6,7,8.

**16.5.** La încetarea activităţii cu impact asupra mediului geologic la schimbarea activităţii sau a destinaţiei terenului, operatorul economic sau deţinătorul de teren este obligat să realizeze investigarea şi evaluarea poluării mediului geologic.

**16.6**. Operatorul are obligaţia ca în cazul încetării definitive a activităţii să ia măsurile necesare pentru evitarea oricărui risc de poluare şi de aducere a amplasamentului şi a zonelor afectate într-o stare care să permită reutilizarea acestora.

**17. VALABILITATE**

**17.1.** **Prezenta autorizaţie integrată de mediu care conţine 52 de pagini îşi păstrează valabilitatea pe toată perioada în care beneficiarul acesteia obţine viza anuală (în conformitate cu prevederile art. 1 alin. 21 din Legea nr. 219/2019 pentru modificarea şi completarea art. 16 din OUG 195/2005 privind protecţa mediului şi Ordinul MMAP nr. 1150/2020 privind aprobarea Procedurii de aplicare a vizei anuale a autorizaţiei de mediu şi autorizaţiei integrate de mediu). Autorizaţia integrată de mediu pentru care nu se obţine viza anuală îşi încetează efectele juridice.**

**17.2.** **Revizuirea autorizaţiei integrate de mediu** **este obligatorie** în toate situaţiile în care:

1. poluarea produsă de instalaţie este semnificativă încât necesită revizuirea valorilor limită de emisie sau includerea de noi astfel de valori în autorizaţia integrată de mediu;
2. schimbările substanţiale ale celor mai bune tehnici disponibile fac posibilă reducerea semnificativă a emisiilor fără a presupune costuri excesive;
3. siguranţa în exploatare a proceselor sau activităţilor presupun utilizarea altor tehnici;
4. rezultatele acţiunilor de inspecţie şi control al conformării relevă aspecte noi, neprecizate de documentaţia depusă pentru susţinerea solicitării, sau modificări ulterioare emiterii actului de autorizare;
5. prevederile unor noi reglementări legale o impun.

**Nerespectarea prevederilor din prezenta autorizaţie integrată de mediu se sancționează conform prevederilor legale în vigoare.**

**Litigiile generate de emiterea, revizuirea, suspendarea sau anularea prezentei autorizații se soluționează de instanțele de contencios administrativ competente, potrivit Legii contenciosului administrativ nr. 554/2004, modificată şi completată prin Legea nr. 262/2007.**

**Răspunderea pentru corectitudinea informațiilor puse la dispoziția autorității competente pentru protecția mediului şi a publicului revine în întregime titularului activității.**

**Verificarea conformării cu prevederile prezentului act se face de către reprezentanţii Gărzii Naţionale de Mediu - Comisariatul Judeţean Ilfov şi Agenţia pentru Protecţia Mediului Ilfov.**

**Prezenta autorizaţie integrată de mediu a fost emisă în 3 exemplare, fiecare exemplar având un număr de 52 de pagini semnate şi ştampilate.**

**DIRECTOR EXECUTIV,**

**Alina Laura POSTEIU**

**ŞEF SERVICIU AVIZE, ACORDURI, AUTORIZATII**

**Corina-Ecaterina NECULA-CIOCHINA**

**Întocmit,**

**CONSILIER SUPERIOR Valeria Victoria ŞTEFAN**

# 18. DICŢIONAR DE TERMENI

|  |  |  |
| --- | --- | --- |
| **1** | **Autoritatea competentă pentru protecţia mediului**  | Agenţia pentru Protecţia Mediului Ilfov **(APM ILFOV)** |
| **2**  | **Autoritatea cu atribuţii de control, inspecţie şi sancţionare în domeniul protecţiei mediului** | Comisariatul Judeţean Ilfov al Gărzii Naţionale de Mediu  |
| **3** | **Autoritatea centrală de protecţie a mediului** | Ministerul Mediului, Apelor și Pădurilor (MMAP) |
| **4** | **Operator**  | Persoană fizică sau juridică, care operează ori deţine controlul instalaţiei, aşa cum este prevăzut în legislaţia naţională, sau care a fost investită cu putere economică decisivă asupra funcţionării tehnice a instalaţiei respective  |
| **5** | **BAT**(cele mai bune tehnici disponibile) | Stadiul de dezvoltare cel mai avansat şi eficient înregistrat în dezvoltarea unei activităţi şi a modurilor de exploatare, care demonstrează posibilitatea practică a tehnicilor specifice de a constitui referinţă pentru stabilirea valorilor limită de emişie în scopul prevenirii poluării, iar în cazul în care acest fapt nu este posbil, pentru a reduce în ansamblu emisiile şi impactul asupra mediului, în întregul său |
| **6** | CAT | Colectiv de analiză tehnică |
| **7** | **CBO5** | Consumul biochimic de oxigen la 5 zile |
| **8** | **CCO-Cr** | Consumul chimic de oxigen – metoda cu dicromat de potasiu |
| **9** | COV | Compuşi organici volatili |
| **10** | **dB(A)** | Decibeli (curba de zgomot A). |
| **11** | **IED** | Emisii industriale |
| **12** | **Instalaţie IPPC** | Orice instalaţie tehnică staţionară, în care se desfăşoară una sau mai multe activităţi prevăzute în Anexa 1 din Legea 278/2013, precum şi orice altă activitate direct legată, sub aspect tehnic, de activităţile desfăşurate pe acelaşi amplasament, susceptibilă de a avea efecte asupra emisiilor şi poluării |
| **13** | **RAM** | Raport anual de mediu |
| **14** | **PRTR** | **H.G. nr. 140/2008** privind stabilirea unor măsuri pentru aplicarea prevederilor Regulamentului (CE) al Parlamentului European şi al Coniliului nr. 166/2006 privind înfiinţarea Registrului European al Poluanţilor Emişi şi Transferaţi şi de modificare a Directivelor Coniliului 91/689/CEE şi 96/61/CE. |
| **15** | SMA | Sistem de management al autorizaţiei |
| **16** | Cod CAEN | Clasificarea activităţilor din economia naţională |
| **17** | Prejudiciu | O schimbare negativă măsurabilă a unei resurse naturale sau o deteriorare măsurabilă a unui serviciu legat de resursele naturale, care poate surveni direct sau indirect |
| **18** | Ameninţare iminentă cu un prejudiciu  | O probabilitate suficientă de producere a unui prejudiciu asupra mediului în viitorul apropriat |
| **19** | Prejudiciul asupra mediului | **a)** ***prejudiciul asupra speciilor şi habitatelor naturale protejate*** - orice prejudiciu care are efecte semnificative negative asupra atingerii sau menţinerii unei stări favorabile de conservare a unor astfel de habitate sau specii; caracterul semnificativ al acestor efecte se evaluează în raport cu starea iniţială, ţinând cont de criteriile prevăzute în anexa nr. 1; prejudiciile aduse speciilor şi habitatelor naturale protejate nu includ efectele negative identificate anterior, care rezultă din acţiunile unui operator care a fost autorizat în mod expres de autorităţile competente în concordanţă cu prevederile legale în vigoare **b)** ***prejudiciul asupra apelor*** - orice prejudiciu care are efecte adverse semnificative asupra stării ecologice chimice şi/sau cantitative şi/sau potenţialului ecologic al apelor în cauză, astfel cum au fost definite în Legea nr. 107/1996, cu modificările şi completările ulterioare, cu excepţia efectelor negative pentru care se aplica art. 27 din Legea nr. 107/1996, cu modificările şi completările ulterioare **c)** ***prejudiciul asupra solului*** - orice contaminare a solului, care reprezintă un risc semnificativ pentru sănătatea umană, care este afectată negativ ca rezultat al introducerii directe sau indirecte a unor substanţe, preparate, organisme sau microorganisme în sol sau în subsol.  |

**C U P R I N S**

|  |  |  |
| --- | --- | --- |
| **1** | **DATE DE IDENTIFICARE A OPERATORULUI** | **2** |
| **2** | **TEMEIUL LEGAL** | **2** |
| **3** | **CATEGORIA DE ACTIVITATE** | **4** |
| **4** | **DOCUMENTAŢIA SOLICITĂRII AUTORIZAŢIEI**  | **5** |
| **5** | **MANAGEMENTUL ACTIVITĂŢII** | **7** |
| **6** | **MATERII PRIME ŞI MATERIALE AUXILIARE** | **9** |
| **7** | **RESURSE: APĂ, ENERGIE ELECTRICĂ, GAZE NATURALE** | **13** |
| **7.1** | **Apa** | **13** |
| **7.2** | **Utilizarea eficientă a energiei şi resurselor** | **15** |
| **7.3** | **Gaze naturale/combustibili** | **15** |
| **8** | **DESCRIEREA INSTALAŢIEI ŞI A FLUXURILOR TEHNOLOGICE** **EXISTENTE PE AMPLASAMENT** | **16** |
| **8.1** | **Descrierea amplasamentului** | **16** |
| **8.2** | **Descrierea principalelor activităţi**  | **22** |
| **8.3** | **Schema fluxurilor tehnologice** | **24** |
| **8.4** | **Activități conexe** | **25** |
| **9** | **INSTALAŢII PENTRU EVACUAREA, REŢINEREA ŞI DISPERSIA POLUANŢILOR ÎN MEDIU** | **25** |
| **9.1** | **Emisii în atmosferă** | **25** |
| **9.2** | **Emisii în apă** | **26** |
| **9.3** | **Emisii în sol, ape subterane** | **28** |
| **10** | **CONCENTRAŢII DE POLUANŢI ADMISE LA EVACUAREA ÎN MEDIUL ÎNCONJURĂTOR, NIVEL DE ZGOMOT** | **28** |
| **10.1** | **Aer** | **28** |
| **10.2** | **Apă** | **29** |
| **10.3** | **Sol** | **30** |
| **10.4** | **Zgomot** | **31** |
| **11** | **GESTIUNEA DEŞEURILOR**  | **31** |
| **12** | **INTERVENŢIA RAPIDĂ, PREVENIREA ŞI MANAGEMENTUL SITUAŢIILOR DE URGENŢĂ**  | **35** |
| **13** | **MONITORIZAREA ACTIVITĂŢII** | **37** |
| **14** | **RAPORTĂRI CĂTRE AUTORITATEA COMPETENTĂ PENTRU PROTECŢIA MEDIULUI ŞI PERIODICITATEA ACESTORA** | **40** |
| **15** | **OBLIGAŢIILE OPERATORULUI** | **44** |
| **16** | **MANAGEMENTUL ÎNCHIDERII INSTALAŢIEI, MANAGEMENTUL REZIDUURILOR** | **46** |
| **17** | **VALABILITATE** | **47** |
| **18** | **DICŢIONAR DE TERMENI** | **49** |
| **19** | **CUPRINS** | **51** |